
KONFÊRANS 
13.03.2016: Kiloça Serê Salê 





Leyla Çildergûşî, seroka Mala Êzdiyan li Beljîka, Kur- 
deke Gurcistanê, di despêkê de li ser rewşa trajîk a 
Kurdên Yezîdî, û piştre li er Kiloça Serê Salê, peyivî 
(kiloç = kulîçe, gateau): 


Yezîdîtî oleke kevn e û bi urfûadetan dewlemend e. Lê, 
ji bo ku ew hergav ji aliyê oldarên fanatîk (ên misil- 
man), ku li ser wê bîrên (fikr) ne rast belav kirine, ha- 
tiye perçiqandin, Yezîdî di nav tirsê de jiyane, xwe gir- 
tine û ne wêrîne ku ola xwe bidin nas kirin. 

Cêjna Yezîdiyan, "Çarşemên Hesavan", ku ji 3 
çarşemên li dû hevdu pêk hatiye, di serê beharê de dest 
pê dike. Ji bo ku ev demsal (mewsim) destpêka jiyanê 
dinimîne (temsîl dike), navê cêjnê "Serê Salê" ye. Berê 
rojekê, her malbat mala xwe paqij dike, cill û livînên 
xwe dişo û hemî endamên wê xwe dişon. 

Di çarşema lmîn de, ku navê wê "Oxir çarşem" e, her 
malbat xwarineke xweş amade dike û jê firaqek dide 
hevsiyan (cîran), ji bo ku miriyan bi bîr bîne (Nanê mi- 
riyan, nanê xwedanên xwe". Nîvro, her malbatek li ber 
derî yan li ser ban rûdinê û agirekî mezzin vêdixe. En- 
damên wê perçeyên cillên xwe dişewîtînin. Ev tê wa- 
teya (ma'na) ku ew guneh, nexweşî û tehlûtengasiyên 
xwe (bela) dişewitînin. 

Ji cêjneke olî bêtir, ew cêjneke civakî ye. Ew girêdayî 
karên gund û xwedîkirina lawiran (heywan) e. 

Çarşema 2mîn, ku navê wê "Axir çarşem" e, heman 
(eynî) rêûresm (merasîm) tên kirin. Çarşema 3mîn 
"Qere çarşem" e. Rêûresmên wê bi Kiloça Serê Salê tê 
temam kirin. Ev cêjn li bal Yezîdiyên Serhedê (navçeya 
li ser sînorê Kurdistana Tirkiye û Ermenistanê) dihat pî- 
roz kirin. Kurdên Yekîtiya Sovyêtî ya Berê pê dest pê 
kir (ew di sedsala 19mîn de ji leşkerê tirkî reviya bûn). 

Yezîdî ji vê cêjnê re nabêjin "Cêjna Kiloçê", lê 
"Çarşema Hesavan" (hesav = hesab, jimartin). Ji bo ku 
amadekirina vê kiloçê girîng e, lê ev nayê wateya 
(ma'na) vê yekê ku divê ku meriv rêûresmên din ji bîr 
bike. Sedema (sebeb) vê yekê ew e ku ew ji gundên 

xwe hatin bi dûr xistin, li bajaran bi cî bûn û li cihanê (keyf). Tê gotin : "Newroza me siltanî. Darê xwe hilanî. 
belav bûn. Berê zivistanê da. Behar dewsê anî". 


Amadekirina Kiloçê : 7 kereste (madde) pêwîst in : ard 
(arvan), rûn, şekkir û tiştên din ... Piştre, moriyek yan jî 
diravek (perçeyekî pereyê hesinî) tê xistin nav hevîr, û 
heta ku ew neyê xuya bûn hevîr tê kirin. Piştî pijandina 
kiloçê li tenûra (fim) gund, ew rojek tê hiştin. Roja din, 
serokê malê wê jêdike : Ew radihêje kêrekê û dibêje : 
"Ev para xeta cot". Ango, destpêka hebûna erd, çandin 
û dewlemendiyê. Di Yezîdîtiyê de, Erd mezzintirîn 
sembol e, ku hertiştî diafirîne. 

Para pêşîn a Kiloçê ya xwediyê malê ye, ji bo ku ew 
sembola mêvandarî, lihevkirin û têgihajtina di nav en- 
damên malbatê de ye. Yezîdî dibêjin : "Mala bi tifaqan 
a Xwedê ye". 

Para 2mîn ji "Mamaresan", ango ewr, baran, berf, bi- 
rûsk û zîpik, re ye. Ew sembola bextê (şans) cotkar û 
gundiyan e, ji bo ku ew girêdayî rewşa hewa ne. 

Para 3mîn a Memê Şivan û Gavanê Zerzan e. Ew mele- 
kên (melaîke) ku lawirên (heywan) xwedîkirinê ne. Ew 
wan ji nexweşî, qeza, gur û dizzan diparêzin. Xatûna 
Ferxan, li bal Yezîdiyên Rûsya, sembola avisbûnê, 
jidayikbûnê û firehbûna malbatê ye. 

Piştî van paran, dora endamên malbatê tê. Yezîdî tercîh 
dikin ku morîka veşartî para zilaman, ne ya jinan, be. 
Ew dibêjin : "Keç milkê xelkê ne, wê herin û rizqê malê 
xwe ra bibin". 

Ev rêûresm roja Çarşemê, ku li bal Yezîdiya rojekepî- 
roz e, dibin. Li gora wan, wê rojê, Melek Tawûs tê ser 
erd : "Çarşema serê Nîsanê, Gul û çîçek hatin meydanê, 
Tawûsê Melek reyîsê Imanê". 

Li bal hin êlên (eşîr) Yezîdiyên Komara Sovyêtî ya 
Berê, weka Mehemdî û Zuquriyan, "mirîd" û "pîr"ên 
Barî bixwe kiloçê roja sêşemê amade dikin û çarçemê 
jêdikin. 

Mehek piştî "çarşemên hesavan", Cêjna Çarşemê di serê 
Nîsanê de dest pê dike. Ew ji aliyê Yezîdiyên Yekîtiya 
Sovyêtî ya Berê, ku ji Serhedê hatine, nayê pîroz kirin. 

Meriv nikare jiyana li bajaran û ya gundan deyne ber 
hev (muqayese bike). Cihêtiyeke (ferq) mezzin di nav- 
bera wan de heye. Koçbûn kartêkirineke (te'sîr) mezzin 
li ser rêûresmên cêjnan kiriye. Ewên ku li bajar dijîn 
neçar (mecbûr) bun ku hinek adet û axaftinên xwe bi- 
guherînin. Eger Yezîdî bixwazin ku helandina xwe ra- 
westînin, divê ku ew di civaka xwe de hevdu bigirin û 
adetên xwe bajon (dewam bikin). 

Dema ku meriv cêjnên Çarşeman tehlîl dike, bawer dike 
ku girêdana wan bi NEWROZê, cêjna Sersala Kurdî ya 
21 Adarê, heye : Demsal (mewsim), agir û xweşî 


Ei dawiya konfêransê, mêrê Leyla, Mîroyê Qulî, kiloça 
ku wê amade kiri bû jêkir û perçeyên piçûk dan 
beşdaran. 


27.03.2016 : Cengê Ramaitan û Dewleta Kurdî 



Heyder Omer, wergêrê ji erebî bo kurdî ya pirtûka Dr. 
F.bmed Mebmûd Xelîl, a bi semivîsa "Kurdistan berî 
her tiştî. Istratîcîk ên rizgarkirinê", beşa dawîn (encam), 
ku wî bixwe nivîsiye, pêşkêş kir : 

Ji dema vegirtina (işagal) Imperatoriya Medan ji aliyê 
Farisan, berê 25 sedsalan, neteweyê kurd vegirtin û da- 
gîrkirinên mezzin dikişîne : imperatoriyên misilman, û 
piştre dewletên cihê yên erebî, farisî û tirkî ... Hemî te- 
crube dikin ku wî ji rih û nasnameya wî bêpar 
(mehrûm) bikin. 

Di hemî dîroka xwe de, Kurdan bi mêrxasî li dijî hemî 
van vegirtinan şerr kir. Lê şerrê çekdarî têr nake, ne- 
maze di cihana me ya nuha ya nûjen de. Divê ku ku pê 
re şerrê raman (fikr) jî hebe, lê ew ji şerrê çekdarî zortir 
e, ji bo ku gelê kurd ji aliyên rejîmên cihê di 4 perçeyan 
de hatiye dabeş kirin. 

Heyder Omer ji Kurdistana Sûriyê, ji navçeya Çiyayê 
Kurdan, e. Wî master (lîsans) di ziman û wêjeya (ede- 
biyat) erebî de li zanîngeha Helebê, û piştre bawema- 
meya (diplöme) perwerdekirinê li zanîngeha Şamê, 
stendin. Wî 25 salan ev ziman û ev wêjeyê li Helebê hîn 
kirin. Ji 1999 de, ew li Almanya dijî û zimanê kurdî û 
erebî li dibistanên wî hîn dike. 

Ji 1973 de, Heyder Omer gelek gotar û lêgerîn (lêkolîn, 
recherches) di rojname û kovarên kurdî de, weka Pirs li 
Sûriyê, Pênûş û Pêl li Almanya û rojnama Armanc û 
kovara Nûdem li Sêwê, nivîsîn. Bi ser de jî, gelek mal- 
perên kurdî lêgerînên wî bi kurdî û erebî weşandin. 

HEVKARÎ BI RÊXISTINÊN DIN Û SAZEN- 
DEYAN RE 

08.03.2016 : Konfêrans li ser Penabarên li Kurdis- 
tana Iraqê 

Elise Boghossian, bijîjkeke (doktor) jin a Ermenî, kon- 
fêransek li Parlementa Bruksêlê, li ser rewşa penaberên 
ku li Kurdistana Iraqê ne, kir û fîlmeke vîdêo nîşan da. 
Navê konfêransê « Li qraliyeta hêviyê, zivistan nîn e. 
Lênêrîna li navçeya şerr » (Au royaume de l’espoir, il 
n’y a pas d’hiver. Soigner en zone de guerre ». Banû 
Boghossian bi awakî rêkûpêk (muntazam), bi « otobusa 
jinan », diçe Rojhilata Navîn, nemaze Kurdistana Iraqê. 
Di Teşrîn (meha 11) 2015 de, wê pirtûkek li ser vê ba- 
betê, bi heman semivîsê « Au royaume de l’esoir, il n’y 
a pas d’hiver. Soigner en zone de guerre », weşand. 

Ev konfêrans ji aliyê parlementerê Bruksêlê, Serges de 
Patoul, hat pêk anîn û ji aliyê seroka vê parlementê, Ju- 
lie De Groote, hat vekirin. Piştî axaftina Banû Boghos- 
sian, Pervîn Cemîl, seroka Buroya Kurdî, bi kurtî li ser 
rewşa Kurdistana Iraqê peyivî. « Buffet »yek (xwari- 
neke sivik) ji mêvanan re hat dayîn. Beşar parlementer, 
endamên civata ermenî û çapemenî bûn. 

10.03.2016: Maseyeke gilover li ser rewşa jinên 
biyanî 

Rêxistina Vivre Ensemble a Bruxelles (Jiyana Hevrayî 
li Bruksêlê) maseyeke gilover li ser babeta (thême) 
«Xurtkirina dyalogê di nabera kesahiyên ramyariyî 
(siyasî) û aktorên civaka sîvîl li dijî newekheviyan û ji 
bo naskirina potansyêlên jinên biyanî yan ji riha 
biyanî». 

Jimareke mezzin ji jinên ji netewahiyên cihê tê de 
peyivî. Pervîn Cemîl, seroka Buroya Kurdî, bi kurtî ola 
yezîdî da nasîn. Piştre, Leyla Çildergûşî, seroka Mala 
Ezdiyan li Beljîka, li ser trajêdiya jinên yezîdî, ku ji 
aliyê Dewleta Islamî, li Şingalê, li Kurdistana Iraqê, di 
Tebax 2014 de hati bûn girtin, peyivî: 

Di 03 Tebax 20124 de, Şingal (li nêzîkî Mûsilê) ji aliyê 
cihadiyên Dewleta Islamî hat êrîş kirin. Ev êrîş weka 
nijadkujiya (gênocide) sedsala 21mîn a gelê kurd hat 
wasf kirin. Nêzîkî 7.000 Yezîdî, ku ji wan 5.000 jin, 


hatin revandin. Çend hezar mêr hatin kuştin. Iro, nêzîkî 

I. 000 jin kari bû birevin. En din hîn jî girtî mane. 

Ev jin, ji 9 saliya xwe de, weka koleyên cinsî (sêksî) tên 
bi kar anîn û bi 17-26 dolaran tên firotin. Hin ji wan, ên 
ku kari bû birevin, ezmûnên (tecrube) xwe ji cihanê re 
dibêjin. Li jêr, çend nimûne ji gundekî piçûk, Koço : 

Keçeke cuhan a 17 salî, Dalya, di 9 mehan de 7 ca- 
ran, weka koleya sêksî, hat firotin. 

Leyla, 20 salî, û xuşka wê ya 18 salî, piştî kuştina 
hemî malbata wan hatin revandin. 

Sîvan, 18 salî, hat revandin û 3 mehan pê re hat ra- 
zan, û piştre hat firotin. 

Jinên mezzintir hatin kuştin. Goreke hevrayî, ku tê de bi 
sedan laşên jinên 40-70 salî hene, liŞingalê hat dîtin. 

BEŞDARBÛNA ÇALAKIYÊN RÊXISTINÊN DIN 

II. 03.2016 : Konfêrans li ser Islamîsman li 
Zanîngeha U.L.B. 

Beşa Felsefe û Zanînên Civakî ya Zanîngeha Azad a 
Bruksêlê (U.L.B.) rêzeyeke 3 konfêransan li ser Bi- 
lindbûna Islamîsm û Cihadîsman li Tirkiye, Iran û Sa- 
hilê (li Afrîqa) pêk anî. Em beşdar bûn ya 11 Adarê, ya 
li ser Iranê. 

17.03.2016 : Lênêrîn û jiyana baş li Bruksêlê 
Fêdêrasyona Minderhedenforum (Foruma Hindi- 
kayiyan), ku Buroya Kurdî endama wê ye, konfêransek 
li ser babeta jorîn (Zorg en Welzijn in Brussel) (Soin et 
Bien-être a Bruxelles) pêk anî. Isabel Van Maele, ji 
rêxistina BWR (Brusselse Welzijns-en Gezondheid- 
sraad) (Conseil Bruxellois du Bient-être et de la Santê), 
li ser vê babetê peyivî. 

19.03.2016: Kongreya Internationaal Contitê 

Fêdêrasyona Intemationaal Comitê, ku Buroya Kurdî 
endama wê ye, kongreya xwe li bajarê Antwerpenê 
(Anvers) pêk anî. Dîmeneke fireh a çalakiyan li Flandr 
û Bruksêlê û rappora malî hatin pêşkêş kirin. 


20.03.2016: Newroz 

Weka par, hemahengiya (coordination) partiyên ramya- 
riyî (siyasî) yên kurdî yên cihê, yên her 4 perçeyên 
Kurdistanê, ya bi navê “Rêxistina Hevbeş a Kurdên li 
Beljîka”, Newroz li bajarê Mechelenê (Malines) pêk 
anî. Çend sed kes, bi cillên rengîn ên kurdî, bi dem- 
jimêran (saetan), bi rîtmê muzîka orkêstrê, dîlanên 
kurdî kirin. 

Taybetmendiya (originalitê) dîlanên kurdî ew e ku jin û 
mêr bi hev re dilîzin û bi demjimêran destên hevdu di- 
girin. Ev yek li bal gelên din ên misilman nayê dîtin. 

22.03.2016: Konfêrans li ser radîkalîsma cihadî 

European Policy Centre (Navenda Siyaseta Ewropî) 
konfêransek bi navê « Defining the phenomenon of ji- 
hadist radicalisation : Drivers and catalystes - Local & 
global » (Nasandina diyardeya radîkalbûna cihadî) kir. 
7 pisporên ewropî û biyanî peyivîn : Fabian Zuleeg, 
Roberta Bonazzi, Gilles de Kerchove, Rashad Ali, 
Alexandre Ritzmann, Bakary Sambe û Amanda Paul. 


Bi rêketin (tesadufî), wê rojê, nêzîkî demjimêrek (sae- 
tek) berê destpêkirina konfêransê, her du êrîşên mezzin 
li firokexaneya Bruksêlê (Zaventem) û mêtroya 
«Maalbeek» bûn! Ev êrîşên ku Dewleta Islamî 
(DAIŞ) xwedî li wan derket bûn sedema mirina 35 ke- 
san û birîndabûna 200. 

24.03.2016 : Kongreya navenda çandîDe Markten 

Navenda çandî ya flamanî De Markten, ku Buroya 
Kurdî endama wê ye, kongreya xwe pêk anî. Çalakî û 
rappora malî hatin pêşkêş kirin. 

26.03.2016: Sersala Yezîdî 

Mala Êzdiyan li Beljîkacêjna Sersala Yezîdî li Asse 
pêk anî. Piştî şirovekirinên seroka wê, Leyla 
Çildergûşî, li ser rêzayê (ma’na) vê cêjnê û urfûadetên 
yezîdî, hunermendê kurd ê yezîdî, Dilovan, ji cuhanan 
re got ku divê ku ew zimanê xwe yê kurdî ji bîr nekin. 
Piştre, kiloçên taybetî yên serê salê (li jor, li konfêransa 
L. Çildergûşî li Buroya Kurdî binêre), yên bi ta’mên 
cihê, hatin jêkirin û xwarineke gelek xweş ji mêvanan 
re hat pêşkêş kirin. Li dawiyê, herkes bi rîtmê muzîk û 
stranên Dilovan dîlan kir. 

NÛÇE JI KURDISTANÊ 

ADAR 2016 

KURDISTANA TIRKIYÊ 


DÛMAHIYA ŞERRÊ DI NAVBERA LEŞKERÊ 
TIRKÎ Û PKKê DE 

Sur û Baglar, taxên Amedê <Diyarbekir) 

2/3 : Qedexekirina hatûçûnê li Surê ji 3 mehan bêtir ajot 
(dewam kir). Partiya kurdî HDP birayr stend ku xwe 
pêşan bide (bimeşe). 200 sîvîl, ku ji wan kesên bi te- 
menê bilind û zarok, li kîlerekê (binerd) asê man. 

7/3 : Parêzgariya (wilayet) Amedê dest pê kir ku van 
kesan, bi riya korrîdorekê, derxîne. Ev tevger di 09 
Adar de kutah bû (qediya). 

9/3: Tevgerên leşkerî li Surê kutah bûn. Laşên 7 
mîlîtanên kurd ên « YDGH » (ku girêdayî PKKê ne) 
hatin dîtin. 

12/3: Endamekî PKKê, ku berpirsiyarê Surê ye, hat 
kuştin. 


yên tirkî de derketin. Serbazekî (esker) tirk hat kuştin û 
efserek (zabit) birîndar bû. Ji 16 Sibat de, hatûçûn tê de 
qedexe ye. 

8/3 : Pevçûn li Hezexê ajot (dewam kir). 2 efser û ko- 
meke PKKê hatin kuştin. 

13/3: Qedexekirina hatûçûnê li Şimexê hat daxuyan- 
din. 

31/3 : Qedexekirina hatûçûnê li Hezexê rojeke tenê hat 
rakirin. Hin rûniştevan vegeriyan malên xwe, lê pirsên 
(problêm) wan bi hêzên ewlehiyê re bûn.Beşeke mezzin 
ji firoşgeh (dikkan) û xaniyan hat têk dan (xerab kirin). 
(rudaw.net, 02, 04, 06, 08, 14 û 31.03.2016) 

Mardîn û Nusevbîn (girêdayî Mêrdînê) 

3/3: Pevçûn di navbera leşkerê tirkî û PKKê de derke- 
tin : 3 serbaz û 7 PKK hatin kuştin. 


13/3 : Qedexekirina hatûçûnê li Surê rabû. 

14/3: Pevçûnên giran li taxa Baglarê dest pê kir. 
Hatûçûn tê de hat qedexe kirin. 

(rudaw.net, 02, 08, 09, 11, 12, 13 û 15.03.2016) 



Cizîr (Cizre), Silopî û Hezex (ku şirêdayî Şirnexê ne) 


2/3: Qedexekirina hatûçûnê ji aliyê parêzgariya 
Şirnexê hat daxuyandin (îlan kirin). 

4/3 : serokwezîrê tirk Ahmet Davutoglu çû Şimex û 
Silopî. Di heman rojê de, hev-şaredara Silopî, emine 
Esmer, û ajoyê (şoffor) wê hatin ragirtin. 

6/3 : Li Hezexê, pevçûn di navbera YPS (Yekîneyên 
Parastina Sîvîl, ku girêdayî PKKê ne) û hêzên ewlehiyê 


8/3 : Dozgerê (procureur) Mêrdînê 6 sal zîndan ji bo 
şaredara berê ya Nuseybînê xwest, ji bo ku ew beşdar 
bû bû daxuyaniyeke Birêvebiriya Xweser (nêzîkî 
PKKê). Ji berê jî ew hati bû ragirtin û piştre berdan. 

13/3 : Qedexekirina hatûçûnê li Nuseybînê hat dax- 
uyandin. Tevger li dijî PKKê hatin dest pê kirin. 

18/3: Li Nuseybînê bombeyek li ser erebeyeke polîs 
teqiya. Polîsek hat kuştin û 3’yên din jî birîndar bûn. 
Hatûçûn tê de hat qedexekirin. 

21/3 : Li Nuseybînê bomeyek li ser serbazên tirk teqiya. 
3 serbaz hatin kuştin. 

22/3: Teqînek li Nuseybînê bû. Serbazek hat kuştin û 
9’ên din jî birîndar bûn. 

(rudaw.net, avestakurd.net, 03, 08, 13, 18, 19 û 

22.03.2016) 

Dersînt û Xarput 

Dersîm û 13 bajarokên (nahiye) wê, û Xarput û 17 baja- 
rokên wê «navçeyên leşkerî yên qedexe» hatin 
daxuyandin. 

30/3 : Li Dersîmê endamekî rêxistina çeppê tûj li Tir- 
kiyê « DHKP-C », Onur Polat, narincokek (bombeyeke 
piçûk) avêt bingeheke çavdêriya (kontrol) leşkerî. Ew 
ne teqiya, lê dema ku wî tecrube kir ku êrîşa xwe bajo 

(dewam bike), serbazek ew kuşt. Q-udaw.net, 10 û 
30.03.2016) 

Gever (Yuksekova), girêdayî Colemêrgê (Hakkari) 

9/3 : Pevçûn di navbera leşkerê tirkî û PKKê de dest pê 
kir. 80 tank ketin nav Geverê. Nêzîkî 50.000 kes re- 
viyan. Qedexekirina hatûçûnê hîn tê de qedexe ye. Ge- 
ver navçeyeke sînorî ye, di heman demê de li nêzîkî 
Kurdistana Iranê (Urmiye) û Kurdistana Iraqê (Berzan) 
ye. 

13/3: Gever bi şev hat bombe kirin. Birîndar bûn. 
Hatûçûn tê de qedexe bû. 

18/3: Hatûçûn li Geverê hat qedexe kirin. 

22 û 24/3: Hêzên ewlehiyê êrîşî çend taxên Geverê kir 
û pevçûn bi “YPS” re bûn. 3 polîs û serbazek hatin 
kuştin û 4 polîs û 8 serbaz birîndar bûn. 

31/3: Polîsek hat kuştin. Pevçûn gihajtin gundê 
Wezîrawa û mezre’a Çimenli. 

: (rudaw.net, 10, 12, 13, 14, 22, 24 û 31.03.2016) 

Kurdistana Iraqê 

12/3: Firokeyeke tirkî li Kurdistana Iraqê firriya û bin- 
gehên PKKê li bajarokê Batîfa, ku girêdayî Zaxo ye, û 
li çiyayê Xwakurkê, li nêzîkî bajarokê Sîdekanê, ku 
girêdayî Soran e, bombe kirin. 

14/3: Çiyayê Qendîlê hat bombe kirin. Êlêktrîka 
gundên derdorê hat birrîn. 

( rudaw.net , 12 û 14.03.2016) 

Sêrt (Siirt) 

25/3: Hêzên taybetî yên polîs 10 kes, bi tawana (sûc) 
girêdanên bi PKKê re, ragirtin. Lêgerîn li malan hatin 
kirin. 

(rudaw.net, 25.03.2016) 

Çivayê Amanosê, li Hatayê 

25/3: Pevçûn di navbera leşkerê tirkî û PKKê de li 
çiyayê Amanosê, li Hatayê, bûn. 2 serbaz birîndar bûn. 
(rudaw.net, 26.03.2016) 

Stendina erdan li Sur û Silopî 

Li ser xwestina wezareta hawîrdorê û bajaran, encu- 
mena wezîran a tirkî biryar stend ku 60% ji erên Sur û 
Silopî ji xwediyên wan bistîne. Ev biryar di rojnameya 
fermî (resmî) de hat weşandin. Ew 6.300 erd, li 15 
taxan, in. 

(rudaw.net, 25.03.2016) 

Piştgiriva rêxistinekê 

Rêxistina Piştgiriya Rojava dest bi kampanyake 
piştgiriyê ji navçeyên ku tê de şerr bûne kir. Heta nuha, 
13 barhilgirên (kamyon) tijje xwarin, cill û pêwîstiyên 
jin û zarokan hatin şandin. Ev rêxistin li Istanbulê, bi 


piştgiriya bi dehan rêxistin, hat ava kirin. Alîkarî di 10 
dêpoyan de hatin berhev kirin. 

(rudaw.net, 25.03.2016) 

Qedexekirina hatûçûnê fireh dibe 
Qedexekirina hatûçûnê gihajt Gever (girêdayî Cole- 
mêrgê), Nuseybîn (girêdayî Mêrdînê), Şimex û Riha 
(Urfa), û gundên wan. 

(rudaw.net, 31.03.2016) 

6 GIRTIYÊN PKK JI ZÎNDANA AMEDÊ RE- 
VIYAN 

Di 06 Adar 2016 de, li gora mêdyayên tirkî, 6 endamên 
PKKê ji zîndana tîp D, li bajarê Amedê (Diyarbekir), 
reviyan. 

Di 29 îlon 2013 de jî, 18 PKKyên ku li zîndana Çe- 
wlikê (Bingöl) bûn, bi kolana tunêlekê reviya bûn. 17 ji 
wan cardin hati bûn girtin. 

(rudaw.net, 06.03.2016) 

KONFÊRANSEKE ÇAPEMENIYÊ YA 7 PAR- 
TIYÊN KURDÎ 

Di 09 Adar de, li ser xwestina KCD (Kongereya Civaka 
Dêmokratîk), 7 partiyên ramyariyî (siyasî) yên kurdî 
konfêranseke çapemeniyê li Amedê (Diyarbekir) pêk 
anî û tê de daxuyand ku ewê rastî balyozên (sefîr) Ame- 
rîka û welatên ewropî li Tirkiyê bên, ji bo ku dest bi ga- 
veke dîplomatîk bikin û ji Tirkiye û PKKê bixwazin ku 
şerr rawestînin û pirsan bi dyalog û riyên ramyariyî 
(siyasî) çare bikin. 

Ev in navên van partiyan : HDP, DBP, PAK, PSK, 
OSP, Tevgera Azadî û PDK-Bakur. 

(rudaw.net, 09.03.2016) 

BERTEKÊN (RÊAKSYON) NAVNETEWEYÎ LI 
HEMBERÎ ŞERR 

Ermenistan : Tirkiye niiadkuiiyeke kurdî antade dike ! 

Wezîrê ermenî yê karên derve, Edward Nalbendyan, li 
zanîngeha Erîvanê, paytexta Ermenistanê, peyivî û Tir- 
kiye bi amadekirina nijadkujiyeke (qetliam) kurdî ta- 
wanbar kir! 

(rudaw.net, rizgari.org, 05.03.2016) 

Parlementa Ewropî 

Di 07 Adar 2016 de, piştî 2mîn civîna Yekîtiya Ewropî 
û Tirkiyê li Bruksêlê, li ser borana (krîz) penaberan, se- 
rokê Parlementa Ewropî, Martin Schulz, konfêranseke 
çapemeniyê pêk anî û tê de ji Tirkiyê xwest ku şerr ra- 
westîne û dest bi dyalogekê û bi pêvajoyeke aşîtiyê bi 
Kurdan re bike. 

(rudaw.net, 08.03.2016) 

WEFATA YAŞAR KAYA 

Ramyarê (siyasî) kurd ê Tirkiyê, Yaşar Kaya, di 78 sa- 
liya xwe de li Hewlêrê, li Kurdistana Iraqê, wefat kir. 
Di 1991 de, ew bû bû serokê Partiya Dêmokrasiyê 

(DEP). Ev partî di 1994 de hat qedexe kirin. Kaya neçar 
(mecbûr) bû ku biçe Almanya. Wî Parlementa Kurdis- 
tanê li Derveyî Welat (PKDW), li Burksêlê, ava kir. Di 
2014 de, çû Kurdistana Iraqê, û ji wê derê, di 17 Nîsan 
2014 de, vegeriya Tirkiyê, Istanbulê. 

Kaya li Idirê, ku girêdayî Agirî, li Kurdistana Tirkiyê, 
ye, bû. Di 1959 de, dema ku wî li beşa aborê (êcono- 
mie), li zanîngeha Istanbulê, dixwend, ew tevî 48 kesan 
hat ragirtin û sal û nîvek li zîndanê ma. Doza wan bi 
navê “Doza 49’an” hati bû nas kirin û 10 salan ajot 
(dewam kir). Di 1965 de, wî xwendina xwe kutah (xe- 
las) kir. Di 1968 de, di çarçeveya vê dozê de, ew hat 
sirgûn kirin Konya, li Rojavaya Tirkiyê, lê di heman 
salê de vegeriya Istanbulê. Li wê derê, wî li bal gelek 
şirketan kar kir û bi bazarganiyê xerîk (mijûl) bû. 
(rudaw.net, avestakurd.net, 09. 03. 2016) 

Di 12 Adar de, Kaya li goristana şehîdan, li Hewlêrê, 
hat veşartin. Piştre, şîna wî 2 rojan ajot. Ew ji dil 
nexweş bû. Kurrê wî, Dara, daxuyand ku bavê wî dix- 
west ku Kurdistana Tirkiyê bibe herêmeke fêdêral. 
(rudaw.net, 12.03.2016) 

HEV-ŞAREDARA WANê JI KAR TÊ DERXISTIN 

Hev-şaredara bajarê Wanê, Evin Keve, di Kanûn 2015 
de hati bû ragirtin, ji bo ku wê dixwest ku “birêvebirina 
xweser” (otonom) daxuyîne (îlan bike). Di Adar 2016 
de, ew ji karê xwe hat derxistin. 

(rudaw.net, 17.03.2016) 

KOMARA TIRKIYÊ LI SER ENIYA KEÇEKE 
CUHAN! 

Li bajarê tirkî yê Yalova, komeke 6 Tirkan êrîşî 2 ma- 
lên keçan kir. Yek ji wan kurd bû. Piştî lêxistina wê, 
wan ew neçar (mecbûr) kir ku ala tirkî hilgire û li ser 
eniya wê “T.C.” (kurteya Tûrkiye Cumhuriyyeti “Ko- 
mara Tirkiyê”) nivîsî ! 

(rudaw.net, 12.03.2016) 

ÊRÎŞEK LI ANKARA : 37 MIRÎ Û 122 BIRÎNDAR 

Di 13 Adar de, li Ankara êrîşek bû. 37 kes hatin kuştin 
û 122 birîndar kirin. Ew ji aliyê TAKê (Teyrêbazên 
Azadiya Kurdistan, ku ne girêdayî PKKê ye) xwedî lê 
hat derketin.Almanya balyozxaneya xwe girt. 

Murat Karayilan, yek ji berpirsiyarên PKKê, daxuyand 
ku partiya wî tu girêdana wê bi TAKê re nîn e û ku ew 
tu awayekî wê yê têkoşînê napejirîne (qebûl nake), ji bo 
ku PKK tucar sîvîlan nake amanc. 

(rudaw.net, avestakurd.net, 17 û 20.03.2016) 

ÊRÎŞEK LI ISTANBULÊ : 5 MIRÎ Û 36 BIRÎN- 
DAR 

Di 19 Adar de, êrîşeke xwekuj li Istanbulê bû. 5 kes 
hatin kuştin û 20 birîndar kirin. Ji miriyan, yekî israîlî û 
yekî îranî. Wezîrê tirk ê hundir, Efkan Ala, daxuyand 
ku êrîşker endamekî Dewleta Islamî bû. 


KCK (Komela Civaka Kurdistan, ku girêdayî PKKê 
ye), partiya kurdî HDP, û partiyên din ên ramyariyî 
(siyasî) yên kurdî ev êrîş şermezar kir, û berpirsiyarê 
PKKê, Murat Karayilan, ji serokê tirk Recep Tayyip 
Erdogan re got ku partiya wî amade ye ku rastî berpir- 
siyarên tirk were, ji bo ku aşîtiyê giftûgo bike. 

Serokê tirk Erdogan Yekîtiya Ewropî bi durûtiyê (hy- 
pocrisie) tawanbar kir û got ku ew PKKê dipejirîne (qe- 
bûl dike). 

(rudaw.net, avestakurd.net, 19û 21.03.2016) 

21 ADAR : PÎROZKIRINA NEWROZê 

Li gel qedexekirinên polîsê tirkî, ji sedema her du 
êrîşên jorîn, cêjna Newrozê bi geşbûneke mezzin, hema 
li herderê Kurdistanê û li derve, hat pîroz kirin. 200.000 
polîs hatin belav kirin. 


Ragirtin 

Mamosteyekî brîtanî yê zanîna enformatîkê, Chris Ste- 
phenson, li zanîngeha Istanbulê, hat ragirtin, dema ku 
polîs di çenteya wî de vexwendineke (dawetname) Ne- 
wrozê dît ! Ew bi « kirina propaganda têrrorîstê hat ta- 
wanbar kirin. Stephensonji 25 salan de li Tirkiyê dijî ! 
(rudaw.net, 18-22.03.2016) 

7 endamên encumena amadekirina Newroza Amedê 
(Diyarbekir) hatin ragirtin û birin bal birêvebiriya ewle- 
hiyê ya Amedê, ji bo jêpirsînê. Ew kes ev in : Hafize 
Ipek, hev-seroka partiya DBP ; Seyid Firat, birêvebirê 
rêxistina KCD ; Husnu Pervane, Abdulgani Alakan, 
Ayşe Çifbilek, Mahmut Çiftçi û Ramazan Kaval. 
(rudaw.net, 26.03.2016) 

Hev-şaredarê Pirxûsê (Ovakişla) û yêYolalanê, yên 
partiya kurdî HDP, ji aliyê hêzên ewlehiyê hatin ragir- 
tin, ji bo ku wan belavokên Newrozê, ku li ser wan 
« Emê bi liberxwedanê bi ser kevin » hati bû nivîsîn, 
belav dikirin. Bi ser de jî, Ruşen Işik, rawêjkarê 
(muşawir) parlementera Bedlîsê, Mizgin Iragat, û 2 ke- 
sên din hatin ragirtin. 

(rudaw.net, 20.03.2016) 

11 XWENDEKARÊN ZANÎNGEHÊ TÊN RAGIR- 
TIN 

Di 20 Adar de, 11 xwendekarên zanîngeha Agirî, li 
Kurdistanê, hatin ragirtin. Ew bi kirina propaganda 
PKKê hatine tawanbar kirin. Piştre, dadgehê biryara 
zîndankirina wan stend. 

(rudaw.net, 24.03.2016) 

CIVÎNA EWLEHIYA TIRKÎ LI SER PKK, PYD Û 
DAIŞê 

Di 24 Adar de, li bin birêvebiriya serokê tirk Recep 
Tayyip Erdogan, Encumena Ewlehiya Neteweyî li Tir- 
kiyê (MGK) civîneke dirêj, ku ji 6 demjimêran (saet) 
bêtir ajot, kir, ji bo ku têrrorîsmê giftûgo bike. PKK, 

PYD (baskê sûrî yê PKKê) û Dewleta Islamî, û êrîşên li 
Ankara û Istanbulê tê de hatin tehlîl kirin. 

Piştî civînê, daxuyaniyek hat kirin û tê de hat gotin ku 
divê ku ciyên ku ji sedema şerrê li dijî PKKê hatine têk 
dan (xerab bûne) di zûtirîn dem de bên ava kirin û ku 
piştgiriya qurbanan bê kirin. Daxuyanî li ser lutkeya 
(civîna bilind) « Genêve 3 » û daxuyandina fêdêralîsmê 
ji aliyê PYD li Kurdistana Sûriyê jî bû. Wê ev fêdêra- 
lîsm weka gaveke şaş, yekaliyî û ne rewa (ne şer’î) dît. 
(rudaw.net, 25.03.2016) 

3 HEVKARÊN LEYLA ZANA JI KAR TÊN DER- 
XISTIN 

Di 21 Adar de, sekreter û rawêjkarê (muşawir) parle- 
mentera kurd a Agirî, Leyla Zana, ji karê xwe hatin 
derxistin. Ev yek ji bo ku, piştî hilbijartinên 01.11.2015, 
wê li parlementa tirkî bi kurdî sond xwari bû. 

(rudaw.net, 25.03.2016) 

PKK BERPIRSIY AREKÎ PARTIYA TIRKÎ 

« AKP » DIREVÎNE 

Di 29 Adar de, Salih Zeki Çetinkaya, berpirsiyarekî 
partiya tirkî ya desthilatê « AKP » li Ispirê, ku girêdayî 
Erzurumê ye, ji aliyê PKKê li Licê, girêdayî Amedê, 
hat revandin. 


Ji berê, hev-seokê rêxistina KCKê, ku girêdayî PKKê 
ye, Cemil Bayik, daxuyandi bû ku ji nuha û şûn de, 
amanca wan a sereke xistina AKPê û serokê tirk Recep 
Tayyip Erdogan e. 

(rudaw.net, 29.03.2016) 

WEZÎREKÎ KURDISTANA IRAQÊ NIKARE BI 
KURDÎ BIPEYIVE ! 

Pêşangeheke çandinê (zira’et) li Konya, li Tirkiyê, bû. 
Wezîrê çandinê yê Kurdistana Iraqê, Ebdul-Setar Me- 
cîd, xwest ku tê de bi kurdî axaftinekê bike, lê amade- 
karan ew ne hişt ! Parlementerê Wanê yê partiya kurdî 
HDP, Adem Geveri, li ser vê bûyerê li parlementa tirkî 
peyivî. Wî ji serokwezîrê tirk Ahmet Davutoglu li ser 
vê yekê 3 pirs pirsîn : 1) Di protokola tirkî de helwestek 
li dijî bikaranîna zimanê kurdî, ku li Iraqê zimanê fermî 
yê 2mîn e, heye ? 2) Çi divê bê kirin ji bo ku bûyerên 
weha careke din nebin ? 3) Hûnê ji bo rakirina qedexe û 
perçiqandina zimanê kurdî çi bikin ? 4) Hûn amade ne 
ku, ji sedema vê piçûkkirinê (heqaret), ji wezîrê çandinê 
yê Kurdistana Iraqê, Ebdul-Setar Mecid, buhurandinê 
(efû) bixwazin ? 

(rudaw.net, 30.03.2016) 


KURDISTANA IRAQÊ 


DÛMAHIYA ŞERRÊ LI DIJÎ DEWLETA ISLAMÎ 
Çekkên kîmyayî li Şingalê 

Berpirsiyarekî amerîkî yê lêgerînên li ser çekkên kî- 
myayî ji ajansa çapemeniya kurdî Rûdawê re daxuyand 
ku di 11 û 25 Sibat 2016 de, Dewleta Islamî li eniya 
Domîzê, li Şingalê (navçeya Kurdên yezîdî), bi çekkên 
kîmyayî êrîşî pêşmerge kir. Nêzîkî 130 pêşmerge û sîvîl 
birîndar bûn û hatin birin nexweşxaneyan. 

(rudaw.net, 01.03.2016) 

102 Kurdên yezîdî tên rizsar kirin 
Di 06 Adar 2016 de, Kurdên yezîdî ji Dewleta Islamî 
hatin rizgar kirin û ew gihajtin Kurdistanê. Berpirsiyarê 
Navenda Rizgarkirina Kurdên Yezîdî, Huscyn Qaidî, 
got ku 11 kes ji wan mêr, 11 jin û 9 zarok in. Û wî got jî 
ku bi alîkariya hevalekî, ew ji Sûriyê hatin anîn Kur- 
distanê. 

Vî berpirsiyarê, Huseyn Qaidî, hukûmeta iraqî û civaka 
navneteweyî rexne kirin, ji bo ku wan ji bo rizgarkirina 
Yezîdiyan tutişt ne kir. Û wî got jî ku heta nuha bitenê 
serokwezîrê kurd, Nêçîrvan Berzanî, alîkarî kir. 

Di 14 Adar de, 19 Kurdên yezîdî yên din jî ji aliyê na- 
venda jorîn hatin rizgar kirin. Piraniya wan jin û zaro- 
kên ku di havîna 2014 de hati bûn revandin in. 


Di 22 Adar de, 52 Yezîdiyên din, hemî jin û zarok,hatin 
rizgar kirin. Ev yek ji aliyê Xeyrî Bozanî, berpirsiyarê 
karên Kurdên Yezîdî li wezareta Ewqafên Olî ya Kur- 
distanê, hat daxuyandin (îlan kirin). Ew jî ji Sûriyê hati 
bûn anîn. 

Li gora jimarên fermî (resmî), 6.255 Yezîdî ji aliyê 
Dewleta Islamî hatin revandin. Heta nuha, 3.878 ji wan 
hatin rizgar kirin. 

(rudaw.net, 04, 14 û 23.03.2016) 

PKK li Şinşalê 

Qaymeqamê Şingalê, Mehma Xelîl, ji şervanên 
« YBŞ », hêzeke girêdayî PKKê, xwest ku ji Şingalê 
derkevin. Eger na, ewê dozek (da’wa) li dijî wan bê ve- 
kirin. Evên dawîn bersîv da û got ku ew girêdayî hukû- 
meta iraqî ne û ku bitenê eger Bexdad ferman (emr) 
bide wan, ewê jê derkevin! 

Piştî rizgarkirina Şingalê, ji hemî hêzên ku tê de bûn 
hati bû xwestin ku xwe jê bikişînin. Pêşmerge ev yek 
kir, lê YBŞ ne pejirand (qebûl ne kir) ku biçe. 
(rudaw.net, 07.03.2016) 

Niiadkuiiva Yezîdî: 4 pisvorên navnetewevî li Sinşalê 

Ji bo ku qirkirina Kurdên yezîdî ya Tebax 2014 weka 
Nijadkujî (Qetliam) bê nas kirin û ku kujer (qatil) bên 

birin ber dadgehê, hukûmeta Kurdistanê 4 pisporên 
(mutexessis, spêcialistes) navneteweyî yên IMP “Inter- 
national Commission on Missing Persons” (Encumena 
Navneteweyî ya li ser Kesên Hundabûyî) anîn Şingalê. 

Ev pispor Kurdan di warên berhevkirina “data”yan, nir- 
xandin û naskirina nasnameyan, ewlehiya yayenê 
(êquipe), belgekirin û parastina rastiyê de perwerde di- 
kin. Ewê beşdar aliyên yasayî (qanûnî) yên berhevki- 
rina van “data”yan û berhevkirina rapporan ji bo 
pêşkêşkirineke navneteweyî hîn bibin. 

Seroka bemameya gorên hevrayî li wezareta şehîd û ka- 
rên Enfalê (nijadkujiya kurdî ya 1988-1989), Perwîn 
Nûrî, got ku ewê beşdar têknîkên standarda navnete- 
weyî hîn bibin, ji bo ku rapporên pêwîst, ji bo naski- 
rina nijdakujiyekê ji aliyê dadgehên navneteweyî, 
amade bikin. 

Ji dema van qirkirinan de, hukûmeta kurdî û rêxistinên 
mafên mirov, ji bo naskirineke navneteweyî ya nijad- 
kujiya Yezîdiyan, li ber xwe didin (karekî mezzin di- 
kin). Parlementa Ewropî û hukûmeta Amerîka ev nijad- 
kujî pejirand (qebûl kir), lê Brîtanya Mezzin got ku ev 
ne karê hukûmetan e ku nijadkujiyekê, dema ku di rê de 
ye (ne kevn e), qebûl bikin. 

(rudaw.net, 30.03.2016) 

Eniya Mexmûrê 

Dewleta Islamî êrîşî leşkerê iraqî li Mexmûrê, nav- 
çeyeke kurdî li başûrê Hewlêrê, kir. Çend serbaz (esker) 
birîndar bûn. 

Serbazên iraqî bi awakî demkî (muweqqet) li Mexmûrê 
hatine bi cî kirin, ji bo ku êrîşa Mûsilê, li dijî Dewleta 
Islamî, amade bikin. Mûsil di 10 Hezîran 2014 de keti 
bû destê vê komê (bajarê Şingalê, yê Kurdên Yezîdî, jî 
tê de). 

(rudaw.net, rizeari.org, 03.03.2016) 

Berpirsiyarê pêşmerge li eniya Mexmûr-Gwêrê, Sîrwan 
Berzanî, ji ajansa Rûdawê re daxuyand ku di 05 Adar 
de, şerr di navbera pêşmerge û DAIŞê de derket. 5 en- 
damên DAIŞê hatin kuştin û 3 pêşmerge bi sivikî birîn- 
dar bûn. Û wî got jî ku leşkerê iraqî li tu eniyî şerr nake, 
lê ku ew pişta eniyên pêşmerge diparêzin. 

Di 31 Adar de, erebeyeke bombekirî li bajarê Mexmûrê 
teqiya. Ji kêmasî ve 3 polîsên kurd hatin kuştin û çend 
kesên din jî birîndar bûn. 

(rizgari.org, 05.03, rudaw.net, 31.03.2016) 

Eniyên cihê yên Mûsilê 

Di 04 Adar 2016 de, pêşmerge, bi piştgiriya firokeyên 
hevalbendiya navneteweyî, Dewleta Islamî ji eniyên 
Rojavaya çemmê Diclê û Mûsila Kevn qewiran û gelek 
zarar dan wê. 

(rudaw.net, rizgari.org, 04.03.2016) 


Di 05 Adar de, li eniyên Şindixa-Keskê û Mûsila Kevn, 
400 şervanên Dewleta Islamî êrîşî hêzên pêşmerge kir. 
Nêzîkî 100 DAIŞ hatin kuştin. 

(rizgari. org, 05.03.2016) 

Eniya Kerkûkê 

Di 04 Adar de, Dewleta Islamî bingehên mîlîsên şîî yên 
Heşd El-şe’bî, li bajarokê Taze, ku girêdayî Kerkûkê 
ye, bombe kirin û êrîşî pêşmerge li ciyê xweveşartinê 
yê Şehîd kir. Û ew li gundê Seyyid Xelef, li Başûrê 
Kerkûkê, jî bi cî bû. Pêşmerge di rewşa amadebûnê 
(alerte) de ne. 

Di 27 Adar de, 2 endamên Dewleta Islamî li bajarê 
Kerkûkê hatin ragirtin. 

(rudaw.net, 05 û 29.03.2016) 

Esebiyyet li Tuz-Xurmatû 

Di 05 Adar de, di navbera pêşmerge û mîlîsên şîî de, li 
eniya Tuz Xurmatû, li ser riya sereke ku Herêma Kur- 
distanê girê dide Bexdadê, 80 km li Başûrê Kerkûkê, 
esebiyyet (tension) derket. Hêzên polîsê kurdî li 
Komarî, li nêzîkî Tuz-Xurmatû, hatin belav kirin, ji bo 
ku hevkariyê bi mîlîsên şîî re bikin û li wê derê aşîtî û 
ewlehiyê bi cî bînin. 

Di mehên berê de, li vî bajarî esebiyyet di navbera 
pêşmerge û van hêzên şîî de derketin. Çend kes hati bûn 
kuştin û kesên din jî ji her du aliyan hati bûn girtin. 
(rudaw.net, 06.03.2016) 

Mîlîsên $îî li Xaneqînê 

Ji 06 Adar de, mîlîsên şîî yên “Heşdî Ş’ebî” riya sereke 
ya di navbera Xaneqîn û ciyên din ên parêzgeha Diyala 
birrî. Xaneqîn navçeyek kurdî ye û girêdayî parêzgeha 
iraqî ya Diyala, ku li derveyî Herêma Kurdistanê ye, ye. 
Nuha, ew ji aliyê pêşmerge tê çavdêrî kirin (kontrol ki- 
rin) û li bin birêvebiriya (idare) hukûmeta Kurdistanê 
ye. 

Cama, li navçeyên kurdî ku li bin birêvebiriya hukû- 
meta iraqê ya Bexdadê ne,di navbera hêzên pêşmerge û 
yên şîî de pevçûn dibin. 

(rudaw.net, 08.03.2016) 

10 MILYON PÊTRODOLAR JI KERKÛKE RE 

Hukûmeta Kurdistana Iraqê biryar stend ku di mehê de 
10 milyon pêtrodolaran bide Kerkûkê (navçeyeke kurdî, 
lê ku li bin desthilata Bexdadê ye). 

(rudaw.net, 02.03.2016) 

PÊTROL LI 3 CIYÊN DIN ÊN KERKÛKÊ 

Şirketa amerîkî ya pêtrolê, Exxon Mobile, bi pejiran- 
dina (qebûlkirin) wezareta kaniyên sirûştî (tebîî) ya 
Kurdistana Iraqê, li navçeyên Şiwan, Pirdê û Qere- 
hencîrê, ku girêdayî Kerkûkê ne, li pêtrolê digerre. 
Erdên van ciyan ên guniyên ku qerebû (ta’wîz) dixwa- 
zin in. 

Eger bi awakî fermî (resmî) Kerkûk girêdayî hukûmeta 
iraqî ya Bexdadê be jî, haya wê ji vê lihevkirina di nav- 
bera hukûmeta Kurdistanê û Exxon Mobile de nîn e. 
Eva dawîn li navçeyên din ên kurdî jî li pêtrolê digerre. 
(rudaw.net, 16.03.2016) 

LI KERKÛKÊ RIYÊN PÊTROLA QAÇAX YÊN 
DAIŞê TÊN BIRRÎN 

Serokê polîsê Kerkûkê, general Serhed Qadir, daxuyand 
ku ev bajar bazareke pêtrolê û deriyekî qaçaxçîtiya 
DAIŞê ber bi cihanê bû. Û wî got jî ku pêşmerge riyên 
vê qaçaxçîtiyê girtin. “Heta bîsîklêtek jî nikare ji wan 
derbas bibe ”, wî got. 

(rudaw.net, 31.03.2016) 

WEZÎRÊ NUH Ê PÊTROLÊ YÊ IRAQÎ KURD E 

Li hukûmeta nuh a federal a iraqî, Kurdek, Nizar Mu- 
hammed Salim Doskî, wezîrê pêtrolê hat dest nîşan dan 
(ta’yîn kirin). Ew doktorê felsefê, ji zanîngeha Shef- 
field, li Brîtaniya Mezzin, e. Wî ev bawemame 
(diplöme) di 1970 de stend. Piştre, 34 salan, ew li 
zanîngeha Mûsilê mamoste bû. Ji 10 salan de, ew li 
Zanîngeha Duhokê, li Kurdistanê, mamoste û “dêkan” 
(doyen)e. 

(rudaw.net, 31.03.2016) 

JINÊN KURD XWÎN DIDIN PÊŞMERGE 

Di 08 Adar de, Roja Navnetewayî ya Jinê, Yekîtiya 
Jinên Kurdistanê dest bi kampanyake dayîna xwînê ji 
pêşmerge re kir. 30 navend hatin vekirin. 

Bi ser de jî, vê rêxistinê gelek civîn û semîner pêk anîn. 
Yek ji wan, “panêf’eke ku 30 rêxistinên navneteweyî û 
yên U.N.ê beşdarî wê bûn pêk anî. Tê de bandora 
(te’sîr) şerrê li dijî Dewleta Islamî û borana (krîz) aborî 
li Kurdistanê li ser jinan hat giftûgo kirin. 

Di 09 û 10 Adar de, ewê jinên kurd biçin seredana 
pêşmergeyên jin, li eniyên şerrê li dijî Dewleta Islamî. 
(rudaw.net, 08.03.2016) 

5.00 PÊŞMERGE JI ALIYÊ HEVALBENDIYA 
NAVNETEWEYÎ TÊN PERWERDE KIRIN 

Mamoste û pisporên leşkerî yên amerîkî û welatên din 
ên endamên hevalbendiya navneteweyî li dijî Dewleta 
Islamî (almanî, hollandî, brîtanî, îtalî, fmlandî, norvêjî û 
hongarî) dest bi perwerdekirina 5.000 pêşmerge, li 
nêzîkî Hewlêrê, kir. Ev yek, bi bikaranîna çekkên 
amerîkî yên tîp M16. 

Ewê ev perwerde 10 hefteyan bajo û pêşmerge van 
çekkên nuh di şerr de bi kar bînin. Li dawiya perwerdê, 
ewê çekkên giran jî ji pêşmerge re bên dayîn. 

(rudaw.net, 09.03.2016) 

PÊŞANGEHEKE ÇEKKÊN DEWLETA ISLAMÎ 

Yaneyên (êquipes) pêşmerge pêşangeheke mîn û teqe- 
meniyên Dewleta Islamî, ku wan pûç kiri bûn, pêk anî. 
Fermandarê vê yaneyê li eniya Xazirê, li Mûsilê, Mu- 


hammed Kakeyî, ji ajansa Rûdawê re daxuyand ku heta 
nuha 11.000 mîn û teqemenî hatine pûç kirin. 

Fermandarê pêşmerge li vê eniya Xazirê, Sîhad Ber- 
zanî, got ku yaneyên pûçkirinê 700 km ji van teqeme- 
niyan paqij kirin. Pêşmergeyên pispor dibêjin ku her roj 
Dewleta Islamî mêtodên nuh ên çêkirina van mînan 
dibîne, lê ku pêşmerge planên wê têk dibin (xerab di- 
kin). 

(rudaw.net, 10.03.2016) 

ENIYA MÛSILÊ : DAIŞ QELS BÛYE 
Di 19 Adar de, bi şev, firokeyên hêzên hevalbend 
dêpoyeke çekkên Dewleta Islamî, li bajarokê Geyara, 
ku girêdayî Mûsilê ye, têk bir. Ev nûçe ji aliyê Sîrwan 
Berzanî, fermandarê eniya Mexmûr-Gwêrê, hat dax- 
uyandin. Û wî got jî ku li gundên Eyn Kawa û Xetabê 6 
çekdarên Dewleta Islamî hatin kuştin. Rahênerekî (ma- 
moste) amerîkî li Mexmûrê hat kuştin. Ji dema 
çavdêrîkirina Mûsilê ji aliyê Dewleta Islamî di 10 
Hezîran 2014 de, 2 serbazên amerîkî hatine kuştin. 
(rudaw.net, 20.03.2016) 

Di 24 Adar de, pêşmerge û leşkerê iraqî gundê Ker 
Mirdî stend û ber bi Kudîlê pêş de çûn. Ewê 12 yan 13 
gundên din jî bên stendin. Ew gundên erebî, ku tê de 
şervanên Dewleta Islamî gelek zarar anîn hêzên 
pêşmerge, ne. 

Wezareta iraqî ya parastinê daxuyand ku qonaxa lmîn a 
azadkirina Mûsilê dest pê kir. 

Di 25 Adar de, leşkerê iraqî êrîşî Dewleta Islamî li 
Mexmûrê kir. Ew ji aliyê firokeyên hevalbendiya nav- 
neteweyî û pêşmergeyên kurd tê piştgirî kirin. Wî gun- 
dek stend û di stendina gundên din de jî dewam dike. Ji 
3.500 kes bêtir reviyan Dubizê, li navçeya Kerkûkê, ji 
bo ku ji aliyê pêşmerge bên parastin. 

Di 29 Adar de, Dewleta Islamî vîdêoyeke ku mîlîtanekî, 
ku cillên kurdî li xwe kirine, serê 3 pêşmergeyên dîl 
(esîr) jêdike nîşan dide, belav kir. Ji berê, di Çirî (octo- 
bre) 2015 de, vîdêoyeke din hat nîşan dan : seijêkirina 4 
pêşmergyan li Hewîcê, ku tê de hêzên taybetî yên ame- 
rîkî û pêşmerge 70 serbazên iraqî ji Dewleta Islamî riz- 
gar kiri bûn. 

Di 30 Adar de, firokeyên hevalbendiya navneteweyî 
kampa perwerdekirinê (rahênan) ya Dewleta Islamî li 
Mûsilê bombe kir. 40 ji şevanên wê hatin kuştin. Bi ser 
de jî, wan 7 erebe û barhilgirên vê rêxistinê, li gundê 
Humêre, ku girêdayî Mûsilê ye, têk birin. Ji aliyê xwe, 
leşkerê iraqî gundê Til El-Eşîrê, yê bajarokê Geyar, ku 
girêdayî Mûsilê ye, bombe kir.Berpirsiyarê Dewleta 
Islamî yê ewlehiya Mûsilê, Selman Elî Ebd, û 8 
şervanên wî hatin kuştin. 

(rudaw.net, 24, 25, 26, 29 û 30.03.2016) 


BuroyaKurdî Bultenaya agahdariyê n° 132 Nîsan 2016 10 ji 21 












LI KERKÛKÊ KURD Û TIRKMEN LI DIJÎ BEX- 
DADÊ DIBIN YEK! 

Di 1990 de, di dema dîktator Saddam Huseyn de, hu- 
kûmeta iraqî biryar stendi bû ku erdên çandinê yên 
Kurd û Tirkmenên Kerkûkê bistîne û bide Erebên ku wî 
ew ji navçeyên din ên Iraqê anî bûn. 

îro, Kurd û Tirkmen ji hukûmeta iraqî ya nuha gazin 
dikin ku, li gel sozên xwe, erdên wan ji wan re venege- 
randin. Parlementerên kurd xwestinên wan birin parle- 
menta Bexdadê. 

(rudaw.net, 23.03.2016) 

"HÊZA REŞ" LI KERKÛKÊ 

Piştî xwekişandina pêşmerge ji bajarokê Xurmatû, ku 
girêdayî Kerkûkê ye, yekîneyeke din a kurdî, bi navê 
"Hêza Reş", tê de bi cî bû. Ev yekîneyeke taybetî ya gi- 
rêdayî pêşmerge ye. 

(rudaw.net, 29.03.2016) 

REFERENDUM LI SER SERXWEBÛNA KUR- 
DISTANÊ 

Serokê Kurdistanê, Mesûd Berzanî, di hevpeyvîneke 
malpera ingilîzî Al-Monitor de got ku ji Kurdistanê re 
riyeke tenê, ya serxwebûnê, maye û ku ewê rêfêrandu- 
mek li ser vê babetê di Çirî (octobre) 2016 de bibe. 
(nefel.com, 24.03.2016) 


201 JINÊN PÊŞMERGE BAWERNAME DISTÎNIN 



Di 30 Adar de, ji bo cara yekemîn, akadêmiya leşkerî 
ya Zaxo bawemame (diplöme) dan 201 jinên ku ji sa- 
lekê bêtir rahînaneke (perwerde) leşkerî kir. Bi vî 
awayî, ew dibin pêşmergeyên pispor (professionnelles). 
Yek ji mamosteyên wan, Mesûd Salih, ji ajansa 
Rûdawê re daxuyand ku ewê bên şandin eniyên şerr, li 
tenişta pêşmergeyên mêr. 

Di merasîma fermî (resmî) de, serok Mesûd Berzanî got 
ku baweriya wî bi mêrxasiya (qehremanî) jinên 
pêşmerge heye. "Gelek hêviya min heye ku hûnê va- 
layiyeke mezzin dagirin, serfiraziyan li tenişta birayên 
xwe bi dest bixin û fêreke kar û têkoşînê bidin hemî ci- 
hanê", wî got. 


Ev akadêmiya Zaxo di 1996 de hati bû damezirandin û 
heta nuha rahênana 6.500 kesan kiriye. 

(rudaw.net, 30.03.2016) 

ÎRAN EWÊ 11 GIRTIYAN VEGERÎNE KURDIS- 
TANA IRAQÊ 

Lihevkirinek di navbera Kurdistana Iraqê û hukûmeta 
îranî de li ser veguhastina girtiyên xwe bû bû. Kurdis- 
tanê nêzîkî 100 girtî vegerandi bûn Iranê. Li hemberî vê 
yekê, îranê tutişt ne kiri bû. 

Nuha, îranê soz da ku 11 girtiyan, ku ji wan 6 li hem- 
berî dayîna pere, vegerîne Kurdistanê! Divê ku ev pere 
ji aliyê malbatên wan bê dayîn. 

(rudaw.net, 10.03.2016) 

JI 46 SALAN DE, XALEKE TENÊ YA LIHEVKI- 
RINA KURDÎ-IRAQÎ BI CÎ BÛ! 

Di 11 Adar 1970 de, lihevkirinek di navber Mustafa 
Berzanî, serokê Kurdistana Iraqê, û hukûmeta iraqî ya 
Saddam Huseyn de hati bû wajo (imza) kirin. Ew li 
gundê Çomanê, li Kurdistanê, hati bû wajo kirin û ji 15 
xalan pêk hati bû. Ev lihevkirin dîrokî bû, ji bo ku ew 
cara yekemîn bû ku hukûmet maf didan Kurdan. Wan 
dikari bû ku mafên çandî û neteweyî bistînin. Lê, xaleke 
tene ji van 15 xalan hat bi cî anîn : Gundê Çomanê kari 
bû bibe bajarok (nahiye) ! 

Nuha, li Çomanê parkek bi navê "Parka 11 Adarê" 
heye. 

(rudaw.net, 11.03.2016) 

28mîn SERSALIYA AVÊTINA ÇEKKÊN 
KÎMYAYÎ LI SER HALABCA 

Birdîndarek mir 

16 Adar 28mîn sersaliya avêtina çekkên kîmyayî ji 
aliyê hukûmeta iraqî li ser bajarê kurdî Halabca ye. Di 
heman rojê de, di 16 Adar 2016 de, yek ji birîndarên 
wê demê, Hacî Baqî, wefat kir. 6 endamên malbata wî 
di 16 Adar 1988 de hati bûn kuştin. Par, di 2015 de, 
birîndarekî din ê Halabca wefat kiri bû. 

Bîranîn 

Ji bo bibîranîna vê bûyerê, merasîmeke fermî, li bin 
duruşma (slogan) "Bi Aşîtî û Hevrejiyanê", li Halabca 
bû. Do, di 15 Adar de, cawekî (qumaş) reş, ku li ser wî 
navê birîndarekî, Kamil Ebdulqadir, hati bû nivîsîn, li 
goristanê hat danîn. Ewê çalakiyên din jî 3 rojan bên ki- 
rin. 

(rudaw.net, 16.03.2016) 

2 zarokên hundabûyî malbatên xwe piştî 28 salan 

dîtin! 

Di 16 Adar 2016 de, di maresîmeke taybetî de, mal- 
batên ku du zarokên wan hatin dîtin, Alan (navê wî bû 
bû Barzan) û Çiya (navê wê bû bû Eizem), ev nûçeya 
xweş daxuyand. Her du jî zewicî ne. 

Piştî bombekirina Halabca, 114 zarok hunda bû bûn. 
Heta nuha bitenê 11 hatine dîtin. 

(rudaw.net, 16.03.2016) 

Fotografê Halabca digirî 

Di dema nijadkujiya Halabca bi çekkên kîmyayî de, di 
1988 de, fotograf û rojnamevanê ji Kurdistana Tirkiyê, 
Ramazan Öztûrk, fotoya bavekî bi cillên kurdî, ku li ser 
kurrê xwe vezeliya bû, her du jî li Halabca fetisî, stendi 
bû. îro, ew dibêje ku heta nuha, dema ku ew straneke 
kurdî dibihîse digirî. Fotoya wî bûye sembola Halabca. 
(rudaw.net, 16.03.2016) 

25mîn SERSALIYA SERHILDANA ZAXO 
Di 13 Adar de, 25mîn bîranîna serhildana bajarê Zaxo, 
bi bemameyeke çandî û beşdarbûna hunermendên 
xwebexş (bê pere), bû. 

Ev serhildan, dema ku bajarokê Akrê, ku girêdayî Du- 
hokê ye, ji rejîma iraqî ya partiya Baas rizgar bû bû hati 
bû pêk anîn. Serhildana Zaxo gihajti bû bajarokên 
Amedî û Şêxanê. 

(rudaw.net, 13.03.2016) 

KONFÊRANSEKE NAVNETEWEYÎ LI SER 
GEŞTIYARIYÊ 

Di 19 Adar de, konfêranseke navneteweyî li ser 
geştiyariyê(tûrîsm) li Hewlêrê dest pê kir. Bi sedan 
şirketên biyanî û kurdistanî beşdarî wê bûn. Vekirin ji 
aliyê serokwezîrê kurd, Nêçîrvan Berzanî, hat kirin. Ew 
li ser girîngiya beşa (secteur) geştiyariyê peyivî û got ku 
6 milyar dolar ji bo wê hatin sarf (xerc) kirin. Û wî got 
jî ku Herêma Kurdistanê dixwaze ku beşên geştiyarî, 
çandin û pîşesaziyê (sina'et, industrie) bike 
altêmatîvekê ji pêtrol û gaza Kurdistanê re, û ku 
nexşeyek (plan) li ser vê babetê hatiye amade kirin. 
(rudaw.net, 19.03.2016) 

SEREDANÊN KURDISTANÊ 

Brîtanya Mezzin 

Di 17 Adar de, wezîrê brîtanî yê karên derve, Philip 
Hummond, çû Hewlêrê û li firokexanê ji aliyê serok- 
wezîrê kurd Nêçîrvan Berzanî hat pêşwazî kirin. Piştre, 
ew rastî serok Mesûd Berzanî hat. Her du konfêranseke 
çapemeniyê pêk anî. Hommond tê de got ku ewê welatê 
wî alîkariya Kurdistana ku nuha boraneke (krîz) aborî 
dikişîne, şerrê DAIŞê dike û pêşwaziya ewqaspenabe- 
ran dike bike. 

Mesûd Berzanî got ku di nêzîk de, ewê pêşmerge şerrê 
Dewleta Islamî li Mûsilê bikin, ji bo ku eva dawîn tê de 
ye û ewê bibe metirsiyeke (tehlike) mezzin ji bo bajarên 
kurdî, weka Duhok û Hewlêrê. 

(rudaw.net, avestakurd.net, 18.03.2016) 


LI BAŞÛRÊ IRAQÊ 600 MALBAT TÊN RIZGAR 
KIRIN 

Di 19 Adar de, leşkerê iraqî 600 malbat, di dema şerrê 
li navçeya Enbarê de, rizgar kirin. Bi alîkariya mîlîsên 
eşîrî, ev leşker li bajarokên Hît û Kubeysê pêş de çû. 
(rudaw.net, 19.03.2016) 

LI BEXDADÊ 9 DAIŞ HATIN RAGIRTIN 

Di 20 Adar de, berpirsiyarê servîsên dizzî yên leşkerî 
yên iraqî, ku girêdayî wezareta parastinê ne, li 
konfêranseke çapemeniyê daxuyand ku 9 şervanên 
Dewleta Islamî hatin ragirtin. Wan dixwest ku êrîşeke 
xwekuj li dijî sîvîlan, li Bexdadê, pêk bînin. 

Ji 2013 de, li Bexdadê pirsên giran ên ewlehiyê hene. 
U.N.ê daxuyandi bû ku ji destpêka meha Adarê de, 
1.960 kes li Iraqê hati bûn êrîş kirin. 

(rudaw.net, 20.03.2016) 

LI PARLEMENTA IRAQÎ EWÊ "KOTA" NE- 
MÎNE 

Parlementa iraqî li Bexdadê biryar stend ku pergala 
(systême) "kota" (rêje, nisbet), ku jimara parlementerên 
ereb, kurd, şîî, sunnî ... dest nîşan dide, rake. Ev yek 
nerazîbûna Kurdan derxist, ji bo ku şîiyên ereb li Iraqê 
bêtirîn in. Ew dixwazin ku rêjeya (nisbet) Kurdan ji 
20% kêmtir nebe. Li ser vê yekê, Amerîka hişyarî (in- 
zar) da hukûmeta iraqî. 

(rudaw.net, 29.06.2016) 

MÎLÎSÊN ŞÎÎ DIKEVIN NAV PARLEMENTA 
IRAQÎ 

Di 31 Adar de, parlementera kurd a Parlementa Iraqî, 
Emîre Zengene, ji ajansa Rûdawê re daxuyand ku nê- 
zîkî 12 şervanên şîî yên Muqteda El-Sadr, bi cillên sîvîl, 
ketin nav parlementê. Bi ser dejî, kesên din Taxa Kesk 
a vê parlementê vegirt (işgal kir). 

Di hentan rojê de, parlementê rêformên hukûmetê, bi 
amadebûna serokwezîr Heyder Ebadî, giftûgo dikirin. 
Tevgera Muqdteda El-Sadr got ku mêjuya (tarîx) ku 
Ebadî soz da bû ku ewê tê de çaksaziyan(rêform) bike 
derbas bû. 

Her du alî li ser 3 xalan li hev kiri bû : 1 - Guherandina 
hemî sazendeyên (muessesse, institutions) serbixwe di 
nav mehekê de. 2- Nizmkirina jimara wezaretan heta 
16. 3- Di 10 rojan de guhertinên mezzin di wezaretan 
de, ji derveyî yên parastin û hundir, bên kirin. 
(rudaw.net, 31.03.2016) 

16 MILYAR DOLAR JI IRAQÊ RE LI HEMBERÎ 

ÇAKSAZIYAN 

Fonds Monêtaire Intemational (FMl) got ku ewê 16 
milyar dolar bide Iraqê, bi mercê (şart) ku ew çaksa- 
ziyan (rêforman) bike. 

Piştî civîneke bi FMI re, serokê Iraqê, Huşyar Zîbarî 
(kurd), ev nûçe ji çapemeniyê re daxuyand. Heta nuha, 
nayê zanîn gelo ewê Herêma Kurdistanê para wê ji vî 
pereyî hebe yan na. (rudaw.net, 31.03.2016) 

KURDISTANA ÎRANÊ 


BERÊ 69 SALAN, SEROKÊ KURDISTANA 
ÎRANÊ HATI BÛ BI DAR VE KIRIN 

Di 1946 de, Komara Kurdî ya Mahabadê ji aliyê serokê 
xwe, Qazî Muhammed, dadmendekî (hakim) birûmet, 
hati bû daxuyandin. Piştî salekê, di 29 Adar 1947 de, 
ew hat bi dar ve kirin (daleqandin). 

Di 29 Adar 2016 de, her du partiyên Kurdistana îranê, 
PDK û PDKI, bi hev re ev bûyera trajîk bi bîr anî. 

Di 31 Adar de, li Amedê (Diyarbekir), li Kurdistana 
Tirkiyê, partiya kurdî PAKê (Partiya Azadiya Kurdis- 
tan) jî ev bûyer bi bîr anî. 

(rudaw.net, 29 û 31.03.2016) 

30 YEKÎNEYÊN POLÎS LI KIRMANŞAHÊ 
Di 06 Adar 2016 de, bi hinceta nêzîkbûna Newrozê, 
hukûmeta îranî 30 yekîneyên polîs li bajarê Kirmanşahê 
belav kirin. 

(rudaw.net, 06.03.2016) 

39 KES LI KIRMANŞAHÊ TÊN RAGIRTIN 

Polîsê îranî li Kirmanşahê 39 kes ragirtin. Ew bi bazar- 
ganiya maddeyên hişbir (êroîn, heşîş ...) hatine tawan- 
bar kirin. Bi ser de jî, hat daxuyandin ku berê çend ro- 
jan, ji sedema bikaranîna teqemeniyan di cêjna Ne- 
wrozê de, 10 kes mirin. Polîsê îranî tevgereke mezzin li 
ser van teqemeniyan pêk anî. 

Şahiyên Newrorzê li îran û Kurdistanê du hefte dajon. 
Bi ser de jî, berê Newrozê, di çarşema dawîn a sala berê 
de, cêjnek bi navê Çarşema Sor, li Kurdistanê, û 
Çarşenbê Sorî, li Iranê, heye. Xelk agir vêdixe û cuhan 
teqemeniyan davêjin. 

(rudaw.net, 12.03.2016) 

JI 80 KESAN BÊTIR EWÊ LI KIRMAŞAHÊ WE- 
RIN BI DAR VE KIRIN 

Li zîndana Kirmanşahê, ku bi farisî jê re "Dîzel Abad" 
tê gotin, nêzîkî 2.700 girtî, ku piraniya wan bi bazarganî 
û vexwarina maddeyên hişbir hatine tawanbar kirin, 
hene. 86 ji wan, ku di nav wan de 13 Kurd hene, hukmê 
îdamê stendiye. Çavkaniyên din dibêjin ku ji 500 girtî 
bêtir vî hukmê îdamê dikişînin. Ev zîndan yek ji mez- 
zintirîn û metirsîdartirîn (bitehlike) ên Iranê ye. 
(rudaw.net, 31.03.2016) 

CARDIN KURDEK LI SÎNOR TÊ KUŞTIN 

Di 06 Adar de, cardin kolberekî (barhilgir) kurd ê îranê, 
Madih Pertewî, ji aliyê polîsê îranî, li sînorê Kurdistana 
Iraqê, hat kuştin. Ew rûniştevanekî gundê Kanî Mîran, 
yê bajarê Merîwanê, bû. Wî qaçaxçîtiyê dikir ji bo ku 
karibe bijî. 


Di 03 Adar de, kolberekî kurd ê bajarê Serdeştê li he- 
man sînor birîndar bû bû. Nuha, ew li nexweşxaneya 
bajarokê Qela Dizê, li Kurdistana Iraqê, ye. 

Ji destpêka 2016 de, 13 qaçaxçî hatin kuştin û 12 birîn- 
dar kirin. 

(rudaw.net, 07.03.2016) 

8 NÊÇÎRVAN LI MAHABADÊ TÊN RAGIRTIN 

Berpirsiyarê navenda parastina jîngeha Mahabadê, Ka- 
miran Huseynî, daxuyand ku di rojên dawîn de tevger ji 
aliyê yekîneyên jîngehê yên vê parêzgehê (wilayet) ha- 
tin kirin û ku 8 nêçîrvan hatin ragirtin. 

Li Kurdistana îranê nêçîrkirina çivîk û lawirên kovî 
(heywanên wehşî) qedexe ye. 

(rudaw.net, 23.03.2016) 

GEŞTIYARÎ LI URMIYÊ 12% KÊM BÛYE 

Alîkarê birêvebirê giştî yê geştiyarî (tûrîsm) û çandê li 
Urmiyê, Huseyn Imamî, daxuyand ku di 11 mehên 
buhurî de (ji Newroz 2015 heta nuha), 2 milyon û 
401.412 geştiyar (tûrîst), ji derve û ji hundirê îranê, çûn 
seredana ciyên geştiyariyî yên Urmiyê. U wî got jî ku 
ev yek ji kêmasî ve 12% ji 2015, di heman demê de, 
kêmtir e. Di 2015 de, 2 milyon 722.525 geştiyar hebûn. 
Parêzgeha kurdî ya Urmiyê di warê bermahiyên dîrokî 
û geştiyariyî de li Iranê 7mîn e. Ew li sînorê Tirkiye, 
Azerbaycan û Kurdistana Iraqê ye. 

(rudaw.net, 11.03.2016) 

PROJEYA KURDEKÎ IRAQÊ LI BANÊ 

Li gora malpera entêmêtê ya nîv-fermî, Kurdpress, 
Kurdekî Iraqê yê dewlemend, Farûq Huseyn, nuha li 
Banê nexweşxaneyekê ji bo jinan û yeke din ji bo anîna 
zarokan ava dike û 2 projeyên geştiyariyî pêk tîne. Di 
merasîma destnîşandana ciyê nexweşxanê, berpirsiya- 
rên wezareta îranî ya paqijî û lênêrînê, şaredarê Banê, 
Farûq Huseyn û kesên din amade bûn. 

(rudaw.net, 02.03.2016) 

XALÊN SÎNORÎ JI NUH DE TÊN VEKIRIN 

Parlementerê kurd ê bajarên Pîranşar û Serdeştê li par- 
lementa îranî, Resûl Xizrî, rastî wezîrê hundir ê îranî, 
Abdul-Riza Rahmanî, hat. Evê dawîn xwestina kolbe- 
rên Kurdistana îranê ku ji bo bitenê 3 hefteyan xalên 
çavdêriyê yên ne fermî, yên li sînorê Kurdistana Iraqê, 
bên vekirin pejirand (qebûl kir). Ev xal ji 4 mehan bêtir 
girtî bûn. 

(rudaw.net, 13.03.2016) 

PENABERÊN LI ALMANYA DIXWAZIN VEGE- 
RIN KURDISTANA IRAQÊ 

Penaberên kurd ên îranê ku li Almanya ne dibêjin ku 
eger ev welat biryar bistîne ku wan vegerîne, ew dix- 
wazin ku vegerin Kurdistana Iraqê, ne Iranê. 

(rudaw.net, 12.03.2016) 

KURDISTANA SÛRIYÊ 


DÛMAHIYA ŞERRÊ LI DIJÎ DEWLETA ISLAMÎ 
Û LEŞKERÊ SÛRÎ 

Girê Sipî 

Di 27 Sibat 2016 de, serê sibê zû, Dewleta Islamî êrîşî 
Girê Sipî kir. Wê bajarokê Silûkê, 20 km li Başûrê Roj- 
hilata Girê Sipî, û bajarê tirkmenî yê Hainmanê stendin. 
YPG (Yekîneyên Parastina Gel, ku girêdayî partiya 
kurdî PYD, ku ew jî girêdayî PKKê ye, ne), bi alîkariya 
hêzên ezmanî yên amerîkî, ew jê derxist. Çavkaniyên 
nêzîkî PYD got ku 100 şervanên Dewleta Islamî hatin 
kuştin. Û hin rappor jî dibêjin ku gelek sîvîl di şerr de 
hatin kuştin. 

( kurdwatch.org , 03.03.2016) 

Cerabhis 

Di 01 Dar de, şervanên Dewleta Islamî tecrube kir ku 
çemmê Firatê, 3 km li Başûrê Cerablusê, derbas bikin, 
ji bo ku bigihîjin kenara wî ya Rojhilatê, ku ji aliyê 
YPG hatiye çavdêrî kirin. Evên dawîn ew şikandin û 10 
ji wan kuştin. 

Kobanî û Sirrîn 

3 sal piştî azadkirina Kobanî, birêvebiriya êlêktrîkê ew 
gihand bajar û piraniya gundên Kobanî. Ev yek bi saya 
bendava azadkirî ya Teşrînê. 

(rudaw.net, 02.03.2016) 

Di 21 Adar de, 5 şervanên Dewleta Islamî, ku cillên 
kurdî yên YPG li xwe kiri bûn, xwest ku li bajarokê Sir- 
rînê, yê girêdayî Kobanî, xwe biteqînin. Ew ji aliyê ser- 
vîsên ewlehiya kurdî, Asayişê, hatin kuştin. 

(rudaw.net, 21.03.2016) 

Di 29 Adar de, bi şev, Dewleta Islamî êrîşî gundê Zor- 
mixarê, 30 km li Bakurê Rojavaya Kobanî, kir. Şerrekî 
dijwar li dijî YPG bû. 

(rudaw.net, 30.03.2016) 

Taxa Kurdî ya Helebê 



Di 02 Adar 2016 de, çend komên islamî cardin, li 3 
ciyan, taxa kurdî ya Helebê, Şêx Meqsûd, ku li bin çav- 
dêriya YPG de ye, bombe kir. 16 sîvîl birîndar bûn. 

Ji 16 Sibat 2016 de, komên Jebhet El-Nusra û Ehrar El- 
Şam vê taxê bombe dikin. Heta nuha, 28 sîvîl hatin 
kuştin û 330 birîndar kirin. 

Di 10 Adar de, van koman careke din vê taxa kurdî 
bombe kir. 4 kes hatin kuştin û 7 birîndar kirin. 

Di 25 Adar de, van heman koman êrîşî vê taxa Şêx 
Meqsûd kir. 3 rûniştevan hatin kuştin û 6, ku ji wan za- 
rok, birîndar bûn. 

(rudaw.net, 03, 10 û 26.03; kurdwatch.org, 31.03.2016) 

Şeddad - Girê Sipî 

Di 03 Adar de, YPG Dewleta Islamî ji navçeya ku di 
navbera Şeddadê, 50 km li Başûrê Hesîçê, û Girê Sipî 
de ye qewirand. Li Şeddadê şerr dajo (dewam dike). 43 
şervanên Dewleta Islamî hatin kuştin. 

Di 11 Adar de, nimînendeyê serokê amerîkî Obama, 
Brett McGurk, spasiya merdbûna şervanên kurd kir. 
(kurdwatch.org, 10.03; rudaw.net, 11 û 18.03.2016) 

Oamişlî 

Di 07 Adar de, teqînek li taxa fille ya Qamişlî, li hem- 
berî xwaringehekê (rêstoran), bû. 5 kes birîndar bûn. 
Asayişê dest bi vekolînekê kir. 

(rudaw.net, 07.03; kurdwatch.org, 19.03.2016) 

Hesîçê 

Di 13 Adar de, pevçûn di navbera YPG û hêzên rejîma 
sûrî de derketin. 

Di heman demê de, wezareta rûsî ya parastinê daxuyand 
ku di 24 demjimêran (saet) de agirbirrîn li Sûriyê 29 ca- 
ran hat têk birin (xerab kirin). 

(13.03.2016) 

Tirbê Sipî 

Di 13 Adar de, bi şev, teqîneke xurt li nêzîkî navenda 
Asayişê (ewlehiya kurdî) bû. 2 ji endamên wê bi giranî 
birîndar bûn. 

Di 21 Adar de, bi şev, teqîneke xurt li nêzîkî akadêmiya 
leşkerî ya "birêvebiriya xweser a PYD" bû. Tukes ne bû 
qurban. 

(rudaw.net, 14 û 22.03.2016) 

Efrîn 

Di 14 Adar de, YPG daxuyand ku di vê mêjuyê (tarîx) 
de, çend komên çekdar ên dijberiya (muxalefet) sûrî, 
weka Feyleq El-Şam, Ehrar El-Şam û Tevgera Nûred- 


BuroyaKurdî Bultenaya agahdariyê n° 132 Nîsan 2016 14ji21 

























dîn Zengî, gundê Başmêra, yê bajarokê Şêrawa, ku gi- 
rêdayî Efrînê ye, bombe kir. 

Di 23 Adar de, tonek û nîv teqemenî (amonyuma Sul- 
fat), ku ji bo çêkirina bombeyan tê bi kar anîn, li nav 
erebeyeke ku ji aliyê gumruka Efrînê hati bû stendin, li 
gundê Qitmê, hat dîtin. 

Crudaw.net, 14 û 23.03.2016) 

Serê Kaniyê 

Di 28 Adar de, jinek ji Jerablusê, ku ji bo sedemên bij- 
îjkî (tibbî) diçû Tirkiyê, li kuçeya Serê Kaniyê hat 
kuştin. 5 kesên din, ku ji wan hin endamên malbata vê 
jinê, birîndar bûn. 

(kurdwatch.ore, 30.03.2016) 

28 KURD LI ZÎNDANÊN DEWLETA ISLAMÎ 

Li gora ajansa çapemeniya kurdî Rûdawê, navên 28 
Kurdên ku li zîndanên Dewleta Islamî li Raqqa ne hatin 
aşkere kirin. Piraniya wan ji Kobanî û 2 ji Efrînê ne. Ji 
wan, bijîjk (doktor), endaz (muhendis) û karsaz (busi- 
nessmen). Yek ji wan 13 salî û yek jî 84 salî ye. Li bin 
êşkencê, yek ji wan dîn bû. 

(avestakurd.net, 06.03.2016) 

AMERÎKA JI "PYD" DIXWAZE KU XWE JI 
"PKK'êDÛR BIXE 

Alîkarê wezîrê amerîkî yê karên derve, Anthony Blin- 
ken, li civîna Encumena Mafên Mirov ya U.N.ê, li ser 
şerrê li dijî Dewleta Islamî peyivî. Wî tê de got ku divê 
ku partiya kurdî ya Sûriyê (PYD) û Yekîneyên Paras- 
tinê (YPG) xwe ji PKKê dûr bixin, ji bo ku ewê 
piştgiriya YPG ji PKKê re pirsan (problem) derxîne. 
(rudaw.net, 03.03.2016) 

EWÊ AMERÎKA DI ALÎKARIYA "YPG" DE 
DEWAM BIKE 

Di konfêranseke çapemeniyê de, berdevkê wezareta 
amerîkî ya karên derve, Mark Toner, careke din dilniya 
(te'kîd) kir ku PKK û YPG du rêxistinên cihê ne û ku 
ewê welatê wî di alîkarîkirina YPG de, li Bakurê Sû- 
riyê, dewam bike. 

(rudaw.net, avestakurd.net, 24.03.2016) 

AMERÎKA 2 FIROKEXANEYÊN LEŞKERÎ LI 
KURDISTANÊ AVA DIKE 

Amerîka 2 firokexaneyên leşkerî li bajarên Kobanî û 
Rimêlanê, li Kurdistana Sûriyê, ava dike. Ya Kobanî 
nêzîkî gundê Xirabhişkê ye û ya Rimêlanê li tenişta fi- 
rokexaneya kevn a vî bajarî ye. Amanca wê ew e ku 
têkoşîna li dijî Dewleta Islamî bike. 

(rudaw.net, 07.03.2016) 

BÊTIR KESÊN NE KURD BI WAN RE ŞERR DI- 
KIN 

Di 08 Adar 2016 de, berdevkê Saraya Sipî, Josh Ear- 
nest, daxuyand ku her ku diçe, di Hêzên Dêmokratîk ên 
Sûriyê, dijberiya ku piraniya wê Kurd in (YPG), de bê- 
tir kesên ne Kurd hene. Li gora pêşbîniyan (texmîn), 


nuha nêzîkî 40% ji "HDS" Ereb, Asûrî û Tirkmenên ku 
li dijî Dewleta Islamî şerr dikin in. 

(rudaw.net, 09.03.2016) 

FÊDÊRALÎSM LI SÛRIYÊ ? 

Partiya kurdî PYD û hevalbendên wê 
Partiya kurdî PYD fêdêralism li Sûriyê daxuyand û "3 
Kantonên" navçeyên Cezîrê, Kobanî û Efrînê encume- 
nek, ji bo amadekirina kongreyekê li ser vê babetê, pêk 
anî. Ji derveyî Kurdan, Ereb, Suryanî, Asûrî, Kildanî, 
Ermenî, Tirkmen û Çeçen beşdarî wê bûn. Ev encumen 
ji 13 endaman pêk hatiye û hemî van pêkhatan dinimîne 
(temsîl dike). Ew dixwaze ku reşnivîsa metnekî (texte) 
li ser vê babetê amade bike. 

Di 16 Adar de, civînek li Rimêlanê, li ser vê "Fêdêrasy- 
ona Bakurê Sûriyê" bû. 200 şandên (dêlêguês) êtniyên 
jorîn beşdarî wê bûn. Bi ser de jî, nimînendeyên (tem- 
sîlcî) partiyên din ên kurdî, weka PDKS (Partî Dêmo- 
kratî Kurdistan - Sûriye), Partî Dêmokratî Kurd (El- 
Partî) û Partiya Yekîtiya Dêmokratîk a Kurdî (El- 
Wihde), beşdarî wê bûn. 

BERTEKÊN (REACTIONS) ERÊNÎ (pozîtîf) LI 
SER FÊDÊRALÎSMÊ 

Encumena Neteweyî ya Kurdî 

Encumena Neteweyî ya Kurdî (ENKS), ku tê de par- 
tiyên kurdî yên Sûriyê, ku ne girêdayî PYD ne, hene, 
daxuyand ku ew fêdêralîsmê dipejirîne (qebûl dike), lê 
ne li ser modêla "kanton"ên ku PYD li Kurdistana Sû- 
riyê bi cî kiriye. 

Kurdên Sûriyê 

Di 12 Adar 2016 de, bi hezaran Kurd li bajarên cihê 
yên Kurdistana Sûriyê, ji bo xwestina fêdêralîsmê, xwe 
pêşan da (meşiyan), û piştre çûn goristanan, ji bo bibî- 
ranîna serhildana 12 Adar 2004 : Wê rojê, piştî maçeke 
futbolê li dijî yaneyeke erebî, hêzên ewlehiyê yên sûrî û 
Ereban êrîşî Kurdan li Qamişlî û Dêr El-Zorê kir. 30 
Kurd hati bûn kuştin. 

(nefel.com, 03.03; rudaw.net, 04, 06, 12 û 16.03; 

avestakurd.net, 16.03; kurdwatch.org, 21.03.2016) 

Kurdistana Iraqê 

Di daxuyaniyeke nivîskî de, serokê Kurdistana Iraqê, 
Mesûd Berzanî, ji Kurdên Sûriyê xwest ku helwesta 
xwe bikin yek û li ser xwestina fêdêralîsmê israr bikin. 

Kurdên Tirkiyê 

Partiya kurdî ya Tirkiyê, HAK-PAR, daxuyand ku ew 
piştgiriya fêdêralîsmê li Kurdistana Sûriyê dike, lê ku 
ev pergal (systême) divê ku ne bitenê ji aliyê PYD, lê ji 
aliyê Encumena Neteweyî ya Kurdî "ENKS" û rêxisti- 
nên din jî bê bi cî kirin. 

(rudaw.net, 21.03.2016) 

Amerîku 

Berdevkê wezara amerîkî ya karên derve, Mark Toner, 
got ku welatê wî fêdêralîsmê dipejirîne (qebûl dike), lê 
bi mercê (şart) ku, ne bitenê Kurd, lê hemî Sûrî wê bi- 
bijêrin. 

Rûsya 

Alîkarê wezîrê rûs ê karên derve, Sergeyi Riyabkov, jî 
got ku dibe ku (mumkun e) Sûriye bibe fêdêral. 

BERTEKÊN NEYÎNÎ (nêgatif) 

Parêzsarê Hesîçê 

Di hevpeyvîneke bi têlêvîzonasûrî re, parêzgarê (walî) 
Hesîçê (parêzgeha ku piraniya Kurdên Sûriyê tê de 
dijîn), Muhammed Ze’al El-Elî, daxuyand ku ewê parê- 
zgeha Hesîçê û navçeyên din ên kurdî tucar ji Kurdan re 
neyên dayîn. Û wî got jî ku pêwendiyên wî û yên hu- 
kûmeta sûrî bi TEV-DEMê (rêxistineke ku tê de partiya 
kurdî PYD û çend partiyên din hene) û bi Birêvebiriyên 
Xweser ên Dêmokratîk (ew jî yên PYD ne) re baş in, lê 
ku ew tucar fêdêralîsmê, ne li Rojavaya Kurdistanê 
(Kurdistana Sûriyê) û ne jî li Bakurê Kurdistanê (Kur- 
distana Tirkiyê) napejirîne (qebûl dike). 

(rudaw.net, 28.03.2016) 

Diiberiya sûrî «Itilaf» 

Serokê nuh ê Koalîsyona Dijberiya Sûrî (Itilaf), Enes 
El-Ebade, daxuyand ku ew hemî projeyên fêdêralîsmê li 
Sûriyê red dike û ku ewê ev yek welatê ku divê ku yek- 
bûyî bimîne perçe bike. 

Êlên (eşîr) erebî 

45 êlên erebî yên navçeyên Dêr El-Zor, Hesîçê û Reqqa 
li Rihayê (Urfa), li Kurdistana Tirkiyê, civiyan. Civîn ji 
aliyê serokê Leşkerê Azad ê Sûrî hat bi rê ve birin. Wan 
biryar stend ku hêzêke leşkerî li dijî fêdêralîsmê li Sû- 
riyê, ku ji aliyê partiya kurdî PYD û çendên din hat 
daxuyandin, amade bikin. Wan navê vî leşkerî kir 
« Jeyş El-Eşair El-Şerqiyye » (Leşkerê Elên Rojhilatî). 
(rudaw.net, 19.03.2016) 

Lîşa Erebî 

Lîga Erebî (ku tê de dewletên erebî civiyane) daxuyand 
ku ew li dijî fêdêralîsmê ye, ji bo ku ewê Sûriyê perçe 
bike. 

(rudaw.net, 21.03.2016) 

XUTBE BI KURDÎ LI AMÛDÊ 

Ji 4 salan de, xutbe li mizgefta Fetih, li bajarê Amûdê, li 
Kurdistana Sûriyê, bi zimanê kurdî tê kirin ! Ev yek 
gelek kesan dikişîne. 

Ev mizgefta tenê ye ku tê de xutbe bi kurdî tê kirin, ji 
bo ku ev yek li Sûriyê qedexe ye. Lê, ji dema şerr de, 
hêzên ewlehiyê yên sûrî ev qedexekirin kêm kir. 

( rudaw.net , 04.03.2016) 


JINÊN BI BÎSÎKLÊT LIAMÛDÊ 

Di 24 Adar de, komeke jinên cuhan gerreke bi bîsîklêt 
li Amûdê pêk anî. Beşdar ne girêdayî tu rêxistinekê ne û 
wan xwest ku qedexekirina ji jinan re, ji aliyê hin mal- 
batên muhafazakar (traditionnelles) ên kurdî, ku li bîsî- 
klêtê siwar bibin riswa (protêsto) bikin. 

(kurdwatch.org, 27.03, rudaw.net, 28.03.2016) 

ALAN KURDÎ : 2 KES TÊN ZÎNDAN KIRIN 

Alan Kurdiyê piçûk, ê ji Kobanî, ku fotoya wî li cihanê 
gerriya, di 02 Ilon 2015 de li plaja deryayê Bodrumê, li 
Tirkiyê, fetisî hati bû dîtin. 5 kesên din jî, ku ji wan dê 
û birayê wî, jî miri bûn. 

Du perpirsiyarên belema (qayix) ku wan dibir Ewropa, 
Muwaffaq El-Bash û Asim El-Firhad, hati bûn bin çav 
kirin. Nuha ew bi 4 sal û 2 meh zîndan hatine tawanbar 
kirin. 

(rudaw.net, 04.03.2016) 

LEŞKERÊ TIRKÎ ÊRÎŞÎ QAMIŞLÎ Û EFRÎNÊ 
DIKE 

Di 05 Adar 2016 de, leşkerê tirkî êrîşî bajarê Qamişlî, 
paytexta Kurdistana Sûriyê, kir. Ev yek ji ajansa Reu- 
terê re, ji aliyê berdevkê YPG, Rêdûr Xelîl, hat daxuy- 
andin. Şervanekî YPG birîndar bû. 

Di 06 Adar de, vî leşkerî gundê Dêkmadaşê, yê girêdayî 
Efrînê, bombe kir. Berdevkê YPG li Efrînê, Ferat Xelîl, 
daxuyand ku li vê navçeyê şervanên Dewleta Islamî nîn 
in û ku Tirkiye bi riya komên islamî yên Dewleta Is- 
lamî, Jebhet El-Nusra û Ehrar El-Şam êrîşî Kurdistana 
Sûriyêdike. Wî bangî civata navneteweyî kir ku Tirkiye 
ceza bike, ji bo ku wê rûmeta (hurmet) agirbirrînê ne 
kir. 

Çend caran, Rûsya û Amerîka bangî Tirkiyê kiri bû ku 
êrîşên xwe li dijî YPG û Kurdistana Sûriyê rawestîne, lê 
ew guh nade wan. 

(rudaw.net, 05 û 06.03.2016) 

Di 21 Adar de, serbazên tirk ên ku li sînor, li nêzîkî 
Qamişlî, ne bi gazên hêstirrêj êrîşî sîvîlan kir. Di beharê 
de, xelk gelek caran li vî sînorî digerre. 

(kurdM’atch.org, 30.03.2016) 

TIRKIYE XENDEQEK LI SÎNOR DIKOLE 

Nûçegihanê ajansa çapemeniya kurdî Rûdawê, Şewket 
Herkî, daxuyand ku ji çend rojan de, Tirkiye xendeqekê 
li sînorê Kurdistana Tirkiye û Sûriyê dikole û wê bi mîn 
û teqemeniyan tijje dike. 

( rudaw.net , 06.03.2016) 

TIRKIYE BI AWAKÎ XERAB LI PENABERÊN 
KURD ÊN SÛRIYÊ DINÊRE 

Nêzîkî 1.500 penaber, ku piraniya wan ji Kurdistana 
Sûriyê û hinek ji Kurdistana Iraqê ne, li eywaneke 
werzişê (sport) li Şemzînanê, ku girêdayî Colemêrgê 
(Hakkari) ye, li Kurdistana Tirkiyê dimînin. Piraniya 

wan jin û zarok in û rewşa wan gelek xerab e. Ew berê 
çûn Kurdistana Iraqê, û ji wê derê çûn Kurdistana Tir- 
kiyê. Wan dixwest ku biçin Ewropa, lê ew ji aliyê hê- 
zên leşkerî yên tirkî hatin rawestandin. 

(rudaw.net, 08.03.2016) 

“ENKS” BEŞDAR DIBE GIFTÛGOYÊN “GE- 
NEVE 3” 

Di çarçeveya şanda dijberiya sûrî de, nimînendeyên 
(temsîlcî) Encumena Neteweyî ya Kurdî li Sûriyê 
(ENKS) beşdar bûn giftûgoyên “Genêve 3”. Partiya 
PYD jê hat dûr xistin. 

( kurdwatch.org , 18.03.2016) 

DAXUYANIYÊN SEROKÊ ŞANDA SÛRÎ LI “GE- 
NEVE ’ê LI SER KURDAN 

Di 25 Adar 2016 de, di daxuyaniyekê de, Encumena 
Neteweyî ya Kurdî (ENKS) dûrxistina Es’ed El-Zu’î, 
serokê şanda dijberiya sûrî ji giftûgoyên aşîtiyê li Sû- 
riyê, li Genêvê, xwest. 

Ev yek, ji bo ku berê salekê, El-Zu’bî di devpeyvînekê 
de goti bû ku Kurd bitenê 1% ji xelkê Sûriyê ne û ku 
têkçûna (xerabûn) neteweyê erebî dema ku xelîfeyên 
(fermandarên misilman ên piştî Muhammed) ku diyên 
wan Kurd yan Tirkmen bûn li cihana erebî hukm kir 
dest pê kir!Û wî got jî ku di dema serokê sûrî Hafiz El- 
Esed de (bavê serokê nuha Beşşar), Kurd bitenê kaxi- 
zek, ji bo peytkirina (isbatkirin) hebûna xwe, dixwest, 
lê ku îro ew dixwazin ku dewletên xwe û herêmên 
veqetiyayî ava bikin! 

El-Zu’bî buhurandinê (efû)ji ENKSê xwest. 
(kurdwatch.org, 30.03.2016) 

PYD LI DIJÎ KURDÊN DIN 

Efrîn û derdora wê 

Di 02 Adar 2016 de, servîsên ewlehiyê yên partiya 
PYD, “Asayiş”, Elî Bekir Şêx Muhammed û pismamê 
wî Arif Hesen Şêx Muhammed, li malên wan ên li 
gundê Sinnara, nêzîkî 25 km li Rojavaya Efrînê, revan- 
din. Agahdariyên din li ser vê babetê nîn in. 

(kurdM’atch.org , 24.03.2016) 

Di 04 Adar de, bi şev, endamekî encumena navendî ya 
Partiya Dêmokrat a Kurdî li Sûriyê “PDKS”, Ebdul- 
Rehman Apo, ji aliyê Asayişê hat ragirtin. Partiya wî 
bangî rêxistinên navneteweyî yên mafên mirov kir. 
Heta nuha, 18 endamên vê partiyê ji aliyê Asayişê ha- 
tine ragirtin. 

(rudaw.net, avestakurd.net, 05.03; kurdwatch.org, 

11.03.2016) 

Tirbê Sipî û gundê Xezne 

Di 09 Adar de, Asayişê buroya ENKSê (Encumena 
Neteweyî ya Kurdî li Sûriyê, ku tê de çend partiyên ku 
ne girêdayî PYD ne hene) li Siha El-Kerîre, 10 km li 
Başurê Rojavaya Tirbê Sipî, girt. Yek ji endamên wê û 


xwediyê avahiyê, Şêxmûs Ebdul-Hemîd, çend demji- 
mêran (saet) hat ragirtin. 

Asayişê buroyên Partiya Yekîtîya Kurdî li Sûriyê 
(PYKS) jî, li Tirbê Sipî û li gundê Xeznê,girtin. Ev yek 
ji sedema çalakiyên wê di nav ENKSê de û beşdarbûna 
wê şanda dijberiya sûrî, ji bo lutkeya (civîna bilind) 
“Genêve 3”. 

Serokê ENKSê, Ibrahîm Biro, di heman demê de se- 
kreterê partiya jorîn (PYKS) û endamê şanda dijberiya 
sûrî ji bo beşdarbûna “Genêve 3” ye. 

Di 16 Adar de, Asayişê ket nav buroya Partiya Dêmo- 
krat a Kurdistana Sûriyê “PDK-S”, li gundê Sihalê, li 
Başûrê Tirbê Sipî. Hemî kesên ku tê de bûn neçar 
(mecbûr) bûn ku jê derkevin. 

(rudaw.net, 12.03; kurdwatch.org, 22.03.2016) 

Serê Kaniyê 

Di merasîmekê de, Partiya Yekîtiya Kurdî li Sûriyê “El- 
Wihde” 5 şehîdên xwe bi bîr anîn û fotoyên wan bi dar 
ve kirin (daleqandin). Komek ket nav eywanê (salon), 
ev foto anîn xwarê û got ku divê ku ev yek piştî xwes- 
tina destûrekê (izin) bê kirin. 

(rudaw.net, 13.03.2016) 

Qamişlî û derdora wê 

Di 16 Adar de, Asayişê Mes’ûd îsa Hemdî, karmendekî 
malpera entêmêtê Yekîtî Media, ya Partiya Yekîtiya 
Kurdî li Sûriyê (Yekîtî), li mala wî, li Xezna, gundekî 
ku 20 km li Başûrê Rojhila Qamişlî ye, revand. Wê ew 
xist zîndana xwe, ya li Tirbê Sipî. Ew di 23 Adar de hat 
berdan. 

(kurdwatch.org, 23 û 27.03.2016) 

Di 23 Adar de, PYD ji dadgeha xwe li Qamişlî xwest 
ku 3 berpirsiyarên Encumena Neteweyî ya Kurdî li Sû- 
riyê (ENK-S) ji giftûgoyên aşîtiyê li Genêvê (Genêve 3) 
dûr bixe û wan dadgeh bike (hukm bike). Ev kes ev in : 
Ibrahîm Biro, serokê Encumena Neteweyî ya Kurdî, 
Fuad Elîko û Ebdul-Hekîm Beşşar, endamên vê şandê li 
Genêvê. 

(kurdwatch.org, 31.03.2016) 

Sînorê Kurdistana Iraqê 

Serokê Encumena Neteweyî ya Kurdî (ENKS), Ibrahîm 
Biro, xwest ku ji Kurdistana Iraqê vegere Kurdistana 
Sûriyê. Lê berpirsiyarên xala sînorî yê Sêmalka ew ne 
hişt. 

(avestakurd.net, 1 7 . 03.2016) 

Kobanî 

Di 21 Adar de, Asayişê pêkanîna Newrozê ji aliyê 
rêxistineke nuh, « Hevbendiya Neteweyî ya Kurdî », ku 
nêzîkî PYD ye, qedexe kir. 

(kurdwatch.org, 28.03.2016) 

RIZGARKIRINA TUDMURE Islamî ew stendi bû û bi teqandinan gelek ciyên wî yên 

Piştî şerrên dijwar, leşkerê sûrî bajarê kevnar ê sûrî, dîrokî û zîndana wî têk biri bûn (xerab kiri bûn). 
Tudmur, vegirt (işgal kir). Di Gulan 2015 de, Dewleta (rudaw.net, 25.03.2016) 


NÛÇEYÊN NAVNETEWEYÎ 


ÎTALYA 

Pankarteke pistsiriya Kurdan 

Li maça (fûtbol) piştgiriya taxa Surê, li bajarê Diyarbe- 
kirê (li jor, li Kurdistana Tirkiyê binêre), her du ya- 
neyên (êquipes) îtalî As Livomo û FC Crotone du pan- 
karten piştgiriyê bi gelê kurd re bilind kir. Li ser yek ji 
wan « Bijî Berxwedan » û li ser a din « Divê ku zarok 
nemirin, lê divê ku werin stadyumê » hati bû nivîsîn. 

Ev pankarta 2mîn ji aliyê yaneya Amedê (Diyarbekir) 
jî, li Istanbulê, li maça li dijî yeneya Tirkiyê Fener- 
bahçe, jî hat hilgirin. Ji sedema vê yekê, ew ji aliyê Fê- 
dêrasyona Futbolê li Tirkiyê hat ceza kirin. 

(rudaw.net, 04.03.2016) 

SÛRIYE 

Bi sedait DAIŞ direvin 

Rêxistineke islamî ya dijberiya sûrî, Feyleq El-Şam, 
daxuyand ku wê alîkariya şervanên Dewleta Islamî kir 
ku jê derkevin. Evên dawîn reviyan Bakurê Helebê. Û 
wê got jî ku di van demên dawîn de, gelek şervan û en- 
damên Dewleta Islamî jê derdikevin. 

Li bajarê Raqqa jî, ku weka paytexta Dewleta Islamî tê 
dîtin, nêzîkî 100 ji şervanên wê di 2 rojên dawîn de 
(destpêka Adar 2016) reviyan. Tê gotin ku di demên 
dawîn de, şerrekî mezzin di navbera her du aliyan de 
derket û ku gelek kes mirin. 

(rudaw.net, 07.03.2016) 

KURDISTANA SÛRIYÊ 

2mîn serokê DAIŞê ii alivê Amerîkiyan tê kustin 
Di 24 Adar de, N° 3 yê Dewleta Islamî, Abdul-Rahman 
Mustafak E-Qudûlî, û çend fermandarên din ên vê 
rêxistinê, li navçeya Hesîçê, li Kurdistana Sûriyê, ji 
aliyê firokeyên hevalbendiya navneteweyî hatin kuştin. 
(rudaw.net, 25.03.2016) 

BELJÎKA 

Borana penaberan hat care kirin 
Di 18 Adar 2016 de, li dawiya Lutkeya (civîna bilind) 
Ewropî li Bruksêlê, Yekîtiya Ewropî bi serokwezîrê tirk 
Ahmet Davutoglu re li ser borana (krîz) penaberan li 
Ewropa li hev kir : Ewê Kommisyona Ewropî 3 milyar 


« euros » bide Tirkiyê, ji bo ku alîkariya wê bike ku ew 
vegerin vî welatî. (rudaw.net, 18.03.2016) 

2 teaîn li firokexane û mêtroveke Bruksêlê 
Di 22 Adar de, 2 bombe li firokexaneya Bruksêlê, 
«Zaventem», teqiyan. Demjimêrek (saetek) şûn de, 
bombeyeke din li mêtroya « Maalbeek », li Bruksêlê, 
teqiya. Bi tevayî, 35 kes mirin û nêzîkî 200 birîndar 
bûn. Dewleta Islamî xwedî li her du êrîşan derket. Hu- 
kûmeta Kurdistana Iraqê ew bi tundî tawanbar kirin. 

Her du birayên xwekuj, Xalid û Brahîm El-Bekrawî, 
hatin nas kirin. 

Piştî vê yekê, ala beljîkî li ser « Tour Eiffel »ê, li Parîsê, 
hat nîşan dan. Ev yek, ji bo bîranîna êrîşên Dewleta 
Islamî li Parîsê, di 13.11.2015 de, ku tê de nêzîkî 130 
mirin û 300 birîndar bûn. 

Welatên Yekîtiya Ewropî biryar stend ku hemahengiya 
(coordination) hêzên xwe yên polîs baştir bikin. Şandê 
taybetî yê U.N.ê li Sûriyê, Steffan de Mestura, 
daxuyand ku divê ku siyaseteke veguhêz (a derbasbûnê, 
a muweqqet) li Sûriyê hebe, « ji bo ku em bawer bikin 
ku em hemî emê karibin xwe li ser metirsiya (tehlike) li 
ser her kesî, li Ewropa, li cihanê û li Sûriyê, terkîz bi- 
kin ». 

Sekreterê dewletê yê amerîkî ji bo parastinê, Ashton 
Carter, got ku ewê êrîşên Bruksêlê têkoşîna li dijî De- 
wleta Islamî li Iraq, Sûriye û herderî qels (lawaz) nekin. 

Buroya servîsên dizzî yên amerîkî, FBI, yaneyeke 
(êquipe) lêkolînê şand Bruksêlê. 

(rudaw.net, 22, 23 û 25.03.2016) 

Taxa tirkî li Bruksêlê: maddevên kîmyayî û alên 

DAISê ! 

Di 22 Adar de jî, dozkarê fêdêral ê beljîkî daxuyand ku 
di tevgerên ewlehiyê, yên polîsê beljîkî li şaredariya 
Schaerbeekê, ku weka taxa tirkî ya Bruksêlê hatiye nas 
kirin, de çend bombeyên bi mîx, keresteyên (madde) 
kîmyayî û alên Dewleta Islamî hatin dîtin. Û wî got jî 
ku piştî êrîşên li firokexaneya Zaventem û metroya 
Maalbeekê, lêgerîn li çar aliyên Beljîka hatin kirin. 
(rudaw.net, 23.03.2016) 

Sekreterê dewletê vê amerîkî seredana Bmksêlê dike 

Di 25 Adar de, piştî êrîşên jorîn, sekereterê dewletê yê 
amerîkî John Kerry çû Bruksêlê û tê de rastî serokwe- 
zîrê beljîkî Charles Michel hat. 2 Amerîkî di van êrîşan 
de hati bûn kuştin. (rudaw.net, 25.03.2016) 

FRANSA 

Tecrubeya êrîşekê li Arşentuil 

Di 24 Adar de, 2 roj piştî êrîşên Bruksêlê, wezîrê fransî 
yê hundir, Bernard Cazeneuve, daxuyand ku êrîşek li 
Argentuil, 15 km li Bakurê Parîsê, hat pûç kirin. Ev te- 
crube di rewşa amadekirina dawîn de bû. 

(rudaw.net, 25.03.2016) 

AMERÎKA 

Li New Jersey têlêfona dest "Mobile ” li kuçan gedexe 

m 

Li ser daxwaziya parlementera partiya dêmokrat, Pa- 
mela Lampitt, Dewleta New Jersey biryar stend ku 


şandina peyamên "sms", "facebook" ... bi têlêfonên 
dest "Mobile" "GSM" li kuçan bê qedexe kirin, ji bo ku 
ew li ser jiyana xelk metirî (tehlike) ye. Ewê cezayê 50 
dolaran ji bikarwanîna wan re bê dayîn. 

Li gora lêgerîneke zanîngeha amerîkî ya William Pater- 
son, di 2010 de, ji sedema van peyaman, ji 4.000 kes 
bêtir hatin kuştin û 70.000 birîndar kirin. 

(rudaw.net, 24.03.2016) 

RÛSYA 

18 Tirk, endamên DAIŞê, hatin raşirtin 
Di 30 Adar de, 18 Tirk ji aliyê polîs, li Mosko, hatin ra- 
girtin. Li ser wan belgeyên sexte hebûn û ew bi bûna 
endamên nuh ên Dewleta Islamî û bi berhevkirina pere 
ji bo vê rêxistinê hatine tawanbar kirin. 

(rudaw.net, 31.03.2016) 


NÛÇEYÊN ÇANDÎ YÊN KURDÎ LI CIHANÊ 


BRÎTANYA MEZZIN 

Fîlmeke kurdî xelata baştirîn fîlma biyanî distîne 
Di 27 Sibat 2016 de, li Londonê, li Fêstivala Navnete- 
weyî ya Fîlma Fîlmçêkerên Cihanê, xelat hatin dayîn. 
Fîlma kurdî "Kurdistan Kurdistan" Xelata lmîn a Fîlma 
Biyanî stend. Lê, fîlmçêkerê wê, Biilent Gûndûz, Kur- 
dekî Tirkiyê, ew red kir û Ewropa bi şopandina siyase- 
teke "durû" li hemberî Kurdan tawanbar kir. 

(rizşari. orş, 01.03.2016) 

KURDISTANA SÛRIYÊ 

Wefata helbestvanekî 

Di 04 Adar de, helbestvanê navdar ê kurd, Muhammed 
Elî Hiso, li Qamişlî, di 86 saliya xwe de, wefat kir. Wî 
jiyaneke gelek zor derbas kiri bû û ji sedema çalakiyên 
xwe yên ramyariyî (siyasî) hati bû zîndan kirin û bi 
awakî hov û çend caran êşkence kirin. 

Di 20 saliya xwe de, pêwendiyên wî bi nivîskarên kurd 
ên navdar, ên perçeyên cihê yên Kurdistanê, weka Os- 
man Sabrî, Cigerxwîn, Nûreddîn Zaza, Hejar Mu- 
kriyanî, Cemal Nebez ...,re hebûn û dest bi nivîsîna 
helbestan kiri bû. Piraniya wan ji aliyê hundermendên 
navdar hatin stiran. 

Di 2008 de, Hiso Xelata Cigerxwîn a Helbestê stend. 
Wî 5 berhevokên helbestan, ku 4 ji wan hatin weşandin, 
nivîsîn. 

(rudaw.net, 05.03.2016) 


Pevkerê liberxwedanê li Kobanî 



Di 10 Adar de, peykerekî (heykel) mezzin, ê bi navê 
"Peykerê Liberxwedanê", ji deriyê sînorî yê 
Kurdistana Iraq û Sûriyê, "Pêşxabûr", derbas bû û ewê 
piştî çend demjimêran (saet) bigihîje Kobanî, bajarê 
şehîd ê Kurdistana Sûriyê. Ew ji aliyê hunermendê 
Kurdistana Iraqê, Zîrek Mîre, hatiye çêkirin û ji aliyê 
parêzgariya (wilayet) Suleymaniyê hatiye xwestin. Ew 
jineke bi du baskan nîşan dide û bilindbûna wî 9 m. ye. 
(rudaw.net, 10.03.2016) 

Di 15 Adar de, bi merasîmeke fermî, ev peyker li Ko- 
banî bi cî bû. Serokwezîrê kantona Kobanî, Enwer Mu- 
slim, berpirsiyarên YPG û YPJ (şervanên jin) û jimarke 
mezzin ji şervan û rûniştevanan beşdarî wê bûn. 

Parêzgarê Suleymaniyê, Aso Fereydûn, jî xwest ku 
beşdar bibe, lê ew li deriyê sînorî yê jorîn ne hat hiştin. 
(rudaw.net, 15.03.2016) 

KURDISTANAIRAQÊ 

Roja cillên kurdî 

lOêAdarê Roja Cillên Kurdî ye. Bi vê hincetê (munase- 
bet), li dibistaneke keçan li Hewlêrê, bi sedan jin û 
xwendekarên keç, bi hogiriya komeke Hewlêrê ya mu- 
zîkû stranan, cillên xwe li xwe kirin. 

Navê çalakiyê "Zanist, Jîngeh, Huner" bû. Wezîrê per- 
werdeyê yê Kurdistanê, Piştîvan Sadiq, beşdarî wê bû û 
beşdaran got ku divê ku Pêşmerge neyên ji bîr kirin, ji 
bo ku bi saya wan e ku em jiyaneke bextiyar dijîn. 
(rudaw.net, 10.03.2016) 

"Miss Asya "ya lubnanî li Hewlêrê 
Di merasîmekê li Hewlêrê de, koma "Onex Group" 
"Miss Asya" pêşkêş kir. Ew jineke lubnanî, Asil El- 
Khmarî, ye. Di 2015 de, ew "Miss Arab" hati bû hilbi- 
jartin. Ew dixwaze ku çend projeyên xeyrî li Kurdistanê 
bike. 

(rudaw.net, 13.03.2016) 

Sûdaniyek li Kurdistanê ji 30 salan de! 

Nesreddîn Ehmed Sûdanî ye û ji 30 salan de li Kurdis- 
tanê dijî. Jina wî Kurd e û ew li Berdereşê dijîn. 

Di destpêkê de, ew çû bû Iraqê, ji bo ku li wê derê kar 
bike. Piştre, çû Kurdistanê û tê de ma. Sûfîsma 
"Derwîşan" ew kişandi bû. Ew bi kurdî dipeyive û bi 
jêhatîbûna xwe ya mêkanîkê navdar e. Û ew bi der- 
mankirina nexweşiyan bi gihayan (phytothêrapie) jî 
naskirî yeû xelk her roj diçe seredawa wî. 

(rudaw.net, 14.03.2016) 

Zanînşeha Amerîkî li Dultokê 

Di 14 Adar de, deriyên Zanîngeha Amerîkî ya Kurdis- 
tanê li Duhokê hatin vekirin. Serokê wê,Michael Mul- 
nix, li ber ramyarên (siyasî) kurd, ku ji wan serokwezîr 
Nêçîrvan Berzanî, fermandarên leşkerî û balyozê (sefîr) 
amerîkî li Iraqê, Stuart E. Jones, peyivî. 

(rudaw.net, 14.03.2016) 

ALMANYA 

Wêneya Alan Kurdî li nêzîkî çemmekî 
Li Frankfurtê, wêneyeke (resmê bi dest) 120 m2 li ser 
dîwarekî, li tenişta çemmekî û nêzîkî ba nk a navendî ya 
ewropî, hat danîn. Ew zarok Alan Kurdî, ku li deryayê 
Egê fetisî bû û ku fotoya wî li hemî cihanê gerriya bû, 
nîşan dide. 

Ev wêne ji aliyê du hunermendên « graffiti », Justus 
Becker û Oguz Şen, hatiye çêkirin. Li bin wê, « Ewropa 
mirî ye - Mirin û pere » hatiye nivîsîn. 

(rudaw.net, 14.03.2016) 


PÎROZKIRINÊN CÊJNA NEWROZÊ 
Eniyên şerr li Kurdistana Iragê 

Pêşmerge Newroz li eniyên cihê yên şerr pîroz kir.Wan 
hem dîlan dikir û hem jî tilliya wan li ser tifingê bû. 
Yek ji wan, Sabir Eyyûb, ji ajansa çapemeniya kurdî 
Rûdawê re daxuyand ku “Newroz cêjna bapîrên me ye. 
DAIŞ nikare me jê mehrûm bike. Emê axa xwe biparê- 
zin ”. 

(rudaw.net, 21.03.2016) 

Kerkuk 

Tirkmen û Ereban Newroz bi Kurdan re, li kuçan û li 
ciyên geştiyariyî (touristiques) pîroz kir. Hêzên ewle- 
hiyê amade bûn, ji bo ku wan biparêzin. Li Newroza 
îsal, hemî gel xewna dawiya şerrê li dijî Dewleta Islamî 
û bihevrejiyanê dît. 

Di heman demê de, pîrozkirineke 2mîn bû : 25mîn bî- 
ranîna serhildana Kerkûkê. 

(rudaw.net, 23.03.2016) 

Swîsra 

a) ENKS (Encumena Neteweyî ya Kurdî li Sûriyê) 
Newroz li buroya xwe li Genêvê pîroz kir. Dîplo- 
mat, nimînendeyên (temsîlcî) dijberiya sûrî û yên 
mezintirîn 6 welatan li cihanê beşdarî wê bûn. En- 
damekî kurd ê Encumena Bilind a Dijberiya Sûrî li 
Genêvê, Hekîm Beşşard, tê de peyivî. 

b) Şanda dijberiya sûrî li Genêvê (ji bo beşdarbûna 
lutkeya Genêve 3) Newroz bi vêxistina mûman pî- 
roz kir. Berdevkê wê, Saim Muslit, got ku mafên 
Kurdên, ku ji 50 salan de ji wan hatiye stendin, divê 
ku bên parastin û ku hemî bi hev re, Kurd, Ereb, 
Tirkmen û Asûrî, ewê Sûriyê ava bikin. Du ramya- 
rên (siyasî) kurd di vê şandê de hene: Hekîm Beşşar 
û Fuad Elîko. 

(rudaw.net, 21 û 23.03.2016) 

Rûsya 

Di 20 Adar 2016 de, ji bo cara 1 lmîn, cêjna Newrozê ji 
aliyê şaredariya Mosko hat pîroz kirin. Nimînendeyên 
nêzîkî 25 gelên ku vê cêjnê pîroz dikin beşdarî wê bûn. 

Merasîm bi axaftina serokê servîsa siyasî ya neteweyî 
ya vê şaredariyê, Vladimir Tchemikov, dest pê kir. Nê- 
zîkî 300 hunermend û lîzvan (danseurs), ku ji wan ên 
Kurd, bemameyên xwe pêşkêş kirin û nêzîkî 15.000 kes 
beşdarî wê bûn. 

(rudaw.net, 21.03.2016) 

Israîl 

Newroz li Qudsê, ji aliyê xwendekarên « master » ên 
zanîngeha vî bajarî hat pîroz kirin. Cêjn ji aliyê bijîjkekî 
(doktor) ji Kurdistana Tirkiyê, Tewfîq Bayram, hat pêk 
anîn û xwendekarên ji 21 welatan beşdarî wê bûn. 

Bayram got ku wî ji wan re efsaneya Newrozê (hessin- 
ker Kawa ku hakimê zalim Dehak kuşt) got, ku wan 
agirê Newrozê û mûm, li meydana zanînegehê, vêxistin, 
û li dora agir, bi beşdarbûna Prof. Ora Paltiel, birêve- 
bira vê zanîngehê, dîlan kir. Kulîçeyên Newrozê û xwa- 
rinên xweş hatin pêşkêş kirin. 

(rudaw.net, 24.03.2016) 

Stranbêja kurd a cihû a Israîlî, Hadasa Yeşûrûn, bi cillê 
kurdî beşdar bû cêjnên cihê yên Newrozê. Wê ji ajansa 
Rûdawê re daxuyand ku Kurd hevalên glê israîlî ne, ku 
ew bi al û cillên kurdî serbilind e û ku ew dixwaze ku 
biçe seredana hemî bajarên Kurdistanê. (rudaw.net, 
28.03.2016) 


KURDISTANA TIRKIYE 
Jineke 110 salî 

Zezî Agirbaş, 110 salî, ji Geverê (Yûksekova, girêdayî 
Colemêrgê « Hakkarî ») ye. Ew dibêje ku temenê (umr) 
wê bi saya xwarina rojane ya mirîşk, mast û reçel (mu- 
rabba) ewqas dirêj e. 12 zarok û 180 neviyên wê hene. 
Ew dibêje ku nuha, ji sedema şerrê li Geverê, ew neçar 
(mecbûr) bû ku, tevî malbata xwe, biçe Wanê û ku 
rewşa wan gelek xerab e. 

(rudaw.net, 29.03.2016) 



Ev bulten bi 4 zimanan, kurdî, fransî, hollandî û ingilîzî tê weşandin û bi e.mail ji nêzîkîl.000 navnîşanan re tê şandin. Ew bi kurdî û fransî ji aliyê Pervîn 
Cemîl tê nivîsîn û ji aliyê Pieter Gerits bo hollandî û ingilîzî tê wergerandin. Montaja wê ji aliyê Pieter Gerits tê kirin. Rênas Newrozî wê li ser CD'yan tomar 
(qeyd) dike û datîne serfacebook û malpera entêrnêtê, yên Buroya Kurdî, û http://en.calameo.com/accounts/3601834. Ew li ser kaxiz jî tê çap kirin û danîn 
nav pirtûkxaneya Buroyê, ku tê de berhemên bi nêzîkî 10 zimanan hene. 



Vlaamse Gemeenschapscommisie Brussel 



FEDÊRATION 

WALLONIE-BRUXELLES 

